5 Πράγματα που πρέπει να αλλάξετε στο SEO - PARAMARKETING SEO AGENCY\nΤι θα πρέπει να αλλάξετε σήμερα στο SEO; 5 Πράγματα για να μην πέσει το site σας στη Google και χάσετε χρήματα και πελάτες!\nΕίμαι ο Γιάννης ο Διβράμης, ειδικός στο SEO, ιδιοκτήτης του Paramarketing.gr και του Paramarketing.org για τις διεθνείς αναζητήσεις και σήμερα θα μιλήσουμε για ένα πολύ φλέγον θέμα στο SEO, 5 πράγματα που πρέπει να αλλάξετε στο SEO.\nΗ ζωή μας έχει πάρα πολλές αλλαγές και άμα θέλουμε να περπατήσουμε στο μέλλον και να προχωρήσουμε μπροστά, θα πρέπει να κάνουμε πράγματα απ’ ότι κάναμε στο παρελθόν αλλιώς θα έχουμε τα ίδια αποτελέσματα.\nΆμα λοιπόν θέλετε να δεκαπλασιάσετε τα αποτελέσματα σας στην Google και να ανεβείτε στην οργανική κατάταξη πάνω από 10 φορές από σήμερα, δηλαδή αν έχετε 1000 επισκέψεις το μήνα να πάτε στις 10.000 και αν έχετε 10.000 το μήνα στο site σας να πάτε στις 100.000 θα πρέπει να κάνετε αλλαγές.\nΠάμε να βουτήξουμε στα βαθιά του SEO και να δούμε 5 πράγματα που θα αλλάζαμε στο SEO σήμερα.\nΠριν προχωρήσουμε παρακάτω να μιλήσουμε για τον χορηγό μας, την εταιρεία MyIP.\nΚερδίστε 50% στο επόμενο πακέτο hosting σας με την εταιρεία MyIP σε LiteSpeed server με τον κωδικό έκπτωσης PARAMARKETING50.\nΑυτό ισχύει εφόρου ζωής, δεν είναι μόνο για μια φορά, οπότε το πακέτο που έχει 72 ευρώ μπορείτε να το πάρετε 36 για κάθε χρόνο και καλό είναι να πάρετε ένα μεγαλύτερο πακέτο εφόσον έχει 50% έκπτωση.\n1. Προσλάβετε έναν ειδικό\nΤο πρώτο πράγμα που θα πρέπει να αλλάξετε σήμερα στο SEO είναι να προσλάβετε έναν ειδικό.\nΚαι το λέω αυτό 100% υπεύθυνα, γιατί για να γίνει κάποιος ειδικός στο SEO χρειάζεται 4 χρόνια.\nΌχι 4 χρόνια διάβασμα, αλλά 4 χρόνια εργασία στο SEO, παράλληλα με το διάβασμα και τη μελέτη όλων των νέων πραγμάτων που γίνονται στη Google.\nΟ χώρος του SEO είναι ένας τεράστιος χώρος, το οικοσύστημα της Google και οι αλγόριθμοι της Google, γιατί δεν έχει μόνο έναν αλγόριθμο η Google αλλά δεκάδες.\nΥπάρχουν οι αλγόριθμοι αναζήτησης της Google και αυτοί αλλάζουν συνέχεια, άρα είναι λίγο δύσκολο κάποιος που σήμερα φτιάχνει ένα site να μπορέσει να βγει στη Google χωρίς να ξέρει κάτι, γιατί υπάρχουν τόσα πράγματα που πρέπει να μάθει που δεν λειτουργούν.\nΤο 90% των πραγμάτων που θα κάνετε στο SEO δε θα λειτουργήσει ποτέ, οπότε άμα τα παρατήσετε κάνοντας 90 πράγματα από τα 100 και δεν κάνετε τα 10 που θα δουλέψουν θα είστε ένας αποτυχημένος στο χώρο και θα πείτε ότι δεν δουλεύει το SEO, δεν γίνεται τίποτα, θα πάω να κάνω Google Ads.\nΑυτό είναι που θέλει η Google, γι αυτό με κάθε αλλαγή προσπαθεί να μας μπερδέψει περισσότερο, για να πάμε στα Google Ads που είναι η εύκολη λύση και την ξέρουν όλοι.\nΔώστε λεφτά στην Google με τα Google Ads, δεν έχω αντίρρηση αλλά υπάρχουν και τα οργανικά αποτελέσματα αναζήτησης και αυτά έχουν πάρα πολλές ευκαιρίες και μπορούν να σας φέρουν πάρα πολλά λεφτά και πολύ κόσμο στο site σας.\nΈνας ειδικός στο SEO θα σας φέρει αποτελέσματα, αυτό είναι το βασικότερο.\nΔιαβάστε Πως να επιλέξετε μια εταιρεία SEO για την ιστοσελίδα ή την επιχείρηση σας;\nΘα είναι αποτελεσματικός, γιατί ξέρει τι να κάνει άμεσα και θα σας γλιτώσει χρόνο και χρήματα, γι’ αυτό μπορείτε να ζητήσετε μια προσφορά από μας για το site σας.\nΌλες οι προσφορές είναι custom, δηλαδή κατά συνθήκη κοιτάμε τον ανταγωνισμό σας και στέλνουμε προσφορά, δεν υπάρχουν έτοιμα πακέτα.\nΔεν είναι ρομπότ και υπολογιστές αυτοί που κάνουν το SEO, αλλά άνθρωποι οπότε έχει κάποιο κόστος.\n2. Κάντε SEO για 10 χρόνια\nΤο δεύτερο πράγμα είναι να κάνετε SEO για 10 χρόνια.\nΠάρα πολλοί ξεκινάνε να κάνουν SEO και κάνουν SEO για 3 – 6 μήνες, ένα χρόνο και μερικοί δεν κάνουν καθόλου ή κάνουν και το σταματάνε κάποια στιγμή γιατί δεν καταλαβαίνουν ότι είναι μακροπρόθεσμο και θα τραβήξει πολύ αυτή η βαλίτσα.\nΌπως και σε προηγούμενο άρθρο η συμβουλή μου είναι φτιάξτε ένα site με ορίζοντα δεκαετίας, δηλαδή το site είναι μια επιχείρηση οπότε πρέπει να βρείτε τι θα κάνετε στην επόμενη δεκαετία.\nΕίμαστε στο ’22 αυτή τη στιγμή, τι θα κάνουμε μέχρι το ’32 ή το 42’. Μάθετε Πως να φτιάξετε ένα site που θα είναι πρώτο στη Google για την επόμενη δεκαετία.\nΘα μου πείτε ότι είναι πολύ μεγάλο εύρος, αλλά δεν είναι απόλυτο αυτό γιατί όταν ο άνθρωπος κάνει σχέδια ο θεός γελάει, όμως στον χώρο του SEO όσες και να είναι οι αλλαγές πάρα πολλά πράγματα παραμένουν σταθερά, ceteris paribus όπως λέγαμε στα οικονομικά γιατί έχω σπουδάσει και οικονομικά.\nΑυτό θα πει πως ότι και να κάνουμε, τα backlinks θα είναι πάντα ο νούμερο 1 παράγοντας κατάταξης στην Google, άρα το SEO θα βασίζεται πάντα στα backlinks που σημαίνει πως όσο πιο πολλά backlinks πάρουμε το πιο χαμηλό κόστος σε σύγκριση με τον ανταγωνισμό τόσο καλύτερα θα πάμε στην Google και θα βγάλουμε πιο πολλά χρήματα από τους άλλους.\nΟπότε θα πρέπει να κάνουμε SEO για την επόμενη δεκαετία που σημαίνει ότι αν ξεκινήσουμε τώρα δε θα τα παρατήσουμε.\nΘα δεσμευτούμε ότι για την επόμενη δεκαετία θα έχουμε κάποιον ειδικό ή κάποιο SEO Agency ή εμάς τους ίδιους ή σε συνεργασία εμείς οι ίδιοι με κάποιον ειδικό στο SEO για να κάνουμε SEO στο site και να βελτιώνουμε και να προσθέτουμε νέα πράγματα.\nΜη νομίζετε ότι φτάσατε στο 100% του SEO, γιατί παίρνουν κάποιοι πελάτες και μου λένε ότι έχουμε τερματίσει το SEO στο 100%, έγινε πράσινο στο Yoast SEO.\nΤο Yoast SEO και άλλα πρόσθετα δεν κάνουν SEO από μόνα τους, είναι ένας δείκτης για το On page SEO.\nΤο εντός σελίδας SEO που δεν ευθύνεται για πολλά πράγματα, γιατί όταν υπάρχει ανταγωνισμός δηλαδή άμα κάνουμε όλοι SEO για τη λέξη κλειδί και έχουμε 10 site, ποιος θα βγει πρώτος στο Yoast SEO ή στο Rank Math ή σε οποιοδήποτε άλλο.\nΓι’ αυτό υπάρχουν οι αλγόριθμοι της Google.\nΕγώ ξέρω ποιος θα βγει πρώτος, αυτός που θα έχει:\nτα περισσότερα backlinks,\nτο καλύτερο περιεχόμενο και\nτο δυνατότερο brand, αυτά είναι τα 3 βασικότερα πράγματα.\nΟπότε όσο και να καμαρώνετε ότι το τερματίσατε, μάλλον τώρα το ξεκινάτε.\nΜπορεί να είναι το τέλος της αρχής του SEO αλλά δεν είναι η αρχή του τέλους, γιατί όταν νομίζετε ότι έχετε κάνει τα πάντα στο SEO πάλι κάτι έχετε ξεχάσει.\nΓι’ αυτό λέμε ότι θέλουμε δεκαετία μπροστά μας και το μυστικό είναι να διαβάσουμε βιβλία. Δείτε Πως να κάνετε μια ολοκληρωμένη εκστρατεία SEO.\nΒλέπω ότι χάνουμε συνδρομητές, μόνο το 20% αυτών που βλέπουν τα βίντεο, όποτε κάντε subscribe, πατήστε like και το κουδουνάκι ώστε να παίρνετε τις ειδοποιήσεις, ώστε να παίρνετε τις ειδοποίησεις, γιατί κάθε βδομάδα βγάζουμε νέο βίντεο, πλούσιο σε περιεχόμενο.\nΔεν έχουμε προωθητικές ενέργειες παρά μόνο 1 λεπτό για τους χορηγούς μας, όπως επίσης σηκωθείτε γραφτείτε στο SEO newsletter μας.\nΣτέλνουμε 2 newsletter το μήνα, είναι απόλυτα ενημερωτικά, εκπαιδευτικά και διασκεδαστικά.\nΔεν είναι προωθητικές ενέργειες παρά προωθούμε μόνο τον εαυτό μας, γιατί πουλάμε τις υπηρεσίες μας για να επιβιώσουμε.\nΒάλτε το καλύτερο email σας και κάντε επιβεβαίωση στο SEO newsletter τώρα!\n3. Διασπορά ρίσκου\nΤο τρίτο πράγμα που θα πρέπει να αλλάξετε στο SEO σήμερα αυτή τη στιγμή είναι η διασπορά ρίσκου.\nΜην το αφήσετε, λάβετε δράση τώρα αφού σας έχω παρακινήσει και σας έχω ενθουσιάσει.\nΤο SEO πρέπει να σας φέρνει το 20 – 30% των συνολικών εσόδων στο site σας, το κανάλι σας, την ιστοσελίδα σας, το ηλεκτρονικό σας κατάστημα.\nΑυτό το ποσοστό μπορεί να είναι λίγο μεγαλύτερο, λίγο μικρότερο, δε μας πειράζει αυτό.\nΑυτό που θέλω να πω είναι ότι πρέπει να υπάρχει διασπορά ρίσκου.\nΓιατί άμα συμβεί κάτι και πέσει το site σας στην Google, θα χάσετε αυτό το 20 – 30%, το οποίο μπορεί να είναι και τα κέρδη σας οπότε δε θα μπορεί πλέον να είναι βιώσιμη η επιχείρηση σας και θα πρέπει να βρείτε κάποιον άλλον τρόπο να καλύψετε το κενό.\nΜια υγιής ηλεκτρονική επιχείρηση θα πρέπει να έχει πάρα πολλά κανάλια επισκεψιμότητας και ένα από αυτά είναι το SEO.\nΤο δεύτερο κανάλι θα πρέπει να είναι τα social media και τα social media ads (Facebook Ads, Instagram Ads, Pinterest Ads)\nΜετά αναγκαστικά έχουμε YouTube και Google Ads.\nΑποστολή newsletter από την πρώτη μέρα που ξεκινάει το site, γιατί το newsletter ενισχύει και το SEO σας.\nΠρέπει να φέρουμε τον κόσμο που δεν αγόρασε πίσω με προσφορές, εκπλήξεις, συμβουλές, κάτι πρέπει να υπάρχει για να μας θυμούνται γιατί αν φύγει κάποιος θα σας ξεχάσει και δε θα αγοράσει άμεσα.\nΉ εκείνη την ώρα ήταν απασχολημένος με κάτι άλλο ή δεν ήθελε να αγοράσει ακόμα.\nΤο τέταρτο είναι το referral traffic από τρίτα sites.\nΤο referral traffic είναι ακόμα κι εγώ να πω το site σας, να κάνω shout out και κάποιος να κάνει click απευθείας και να μπει ή να βγείτε σε κανάλια και εφημερίδες, σε κάποια άλλα site και να έχετε βάλει link.\nΑυτό είναι το referral traffic, να πατάει κάποιος κλικ σε κάποιο άλλο site και να βγαίνει στο δικό σας.\nΤέλος, έχουμε τους influencers, όπως η Linkwise που είναι η μεγαλύτερη βάση influencer στην Ελλάδα.\nΔεν είναι δωρεάν η εγγραφή, έχει κάποιο κόστος αλλά έχει και αποτελέσματα γιατί το έχω δοκιμάσει.\nΣε πάρα πολλά site δουλεύει και φέρνει πωλήσεις.\nΟι influencers είναι πολύ σημαντικοί, μπορεί να σας βοηθήσουν να φέρετε κίνηση συν άλλα site όπως το Skroutz, Bestprice, Χρυσός Οδηγός, κατάλογοι κ.λπ.\nΓενικά πρέπει να υπάρχει μια διασπορά traffic και να μην εξαρτώμαστε 80% από τη Google ή 80% από τα AdWords, γιατί αυτό που βλέπω αυτή τη στιγμή είναι ότι ένα site εξαρτάται αυτή τη στιγμή από τα AdWords ή 100% από το Skroutz, δηλαδή είναι ένα σκρουτζομάγαζο με ισοπεδωμένες τιμές και άμα το Skroutz αλλάξει μια μέρα την τιμολογιακή πολιτική θα εξαφανιστεί από την αγορά.\nΑυτά τα ρίσκα θα πρέπει να τα ζυγίσετε και να τα πάρετε τώρα.\nΠρέπει να λάβετε δράση για να συνδυάσετε το ασυνδύαστο, όλα αυτά μαζί και να κάνετε ότι κάνουν όλοι οι μεγάλοι ποιητές, δηλαδή να χωρέσετε κάτι πολύ μεγάλο σε κάτι πολύ μικρό.\nΚάπως έτσι είναι το SEO, θα πρέπει να βρείτε τρόπο να συνδυάσετε όλα αυτά τα πράγματα και να κυλάνε όλα αυτά τα πράγματα, ώστε να κυλάνε αρμονικά στο site σας με κάποιες διακυμάνσεις.\nΚάποιες φορές θα ανεβαίνει το SEO, αλλά θα πέφτει το Google Ads ή το Skroutz ή θα ανεβαίνει το newsletter.\nΚάπως έτσι θα κυλάει η ζωή σας ήρεμα και ειρηνικά την επόμενη δεκαετία και κερδοφόρα.\nΔεν σπαμάρουμε με το keyword density και 10% keyword density να φτάσουμε πάλι δεν είμαστε spam, γιατί το keyword density είναι νούμερο 1 παράγοντας κατάταξης.\n4. Εκπαιδεύστε τους πελάτες σας\nΤο νούμερο 4 από τα 5 πράγματα που θα αλλάζαμε στο SEO είναι ότι πρέπει να εκπαιδεύσετε τους πελάτες σας.\nΤο SEO ξεκινάει από το να αλλάζουν κάτι οι πελάτες σας σήμερα, να το βρουν και να το έχετε εσείς, άρα θα πρέπει να υπάρχει περιεχόμενο.\nΓια παράδειγμα γιατί να γυρίσω βίντεο για τα 5 πράγματα που θα αλλάζαμε στο SEO ή τι να κάνω στο SEO;\nΌλα αυτά είναι απορίες πελατών, τις οποίες τις κάνω βίντεο και άρθρο στο blog μου και υπάρχει ταυτόχρονα και άρθρο και βίντεο, είμαστε οπτικοακουστικοί τύποι και ακούμε και βλέπουμε και διαβάζουμε.\nΆρα, το μοντέλο αυτό δουλεύει.\nΔείτε 7 Βασικά SEO Tips.\nΑν έχετε μια εταιρεία με πουκάμισα, να εκπαιδεύσετε τους πελάτες σας για τα πουκάμισα.\nΓια παράδειγμα τι πρέπει να ξέρει κάποιος για να αγοράσει πουκάμισο από το Ίντερνετ, πως νε επιλέξω λαιμό, είναι ένα βασικό πρόβλημα.\nΆλλο ένα βασικό θέμα είναι το fit, πως θα ακουμπήσει πάνω σας, άλλα πουκάμισα είναι λεπτά, άλλα χοντρά.\nΕίναι περίεργο το πουκάμισο, ειδικά όταν το φοράς για πρώτη φορά και από το Ίντερνετ είναι ακόμη πιο δύσκολο, αλλά εσείς μπορείτε να εκπαιδεύσετε τους πελάτες σας στο Ίντερνετ, γράφοντας αναλυτικά άρθρα οδηγούς για το πώς και γιατί θα αγοράσουν πουκάμισο, ποιο πουκάμισο πάει με τι και τα αξεσουάρ.\nΗ εκπαίδευση των πελατών έχει να κάνει με άρθρα και βίντεο και περιεχόμενο που θα δημιουργήσετε, γιατί το περιεχόμενο που θα δημιουργήσετε στο blog σας με άρθρα που θα απαντάνε στα βασικά τους ερωτήματα και θα σας μάθουν είναι βασιλιάς.\nΈτσι θα χτίσετε το brand σας οπότε το blogging και το vlogging είναι πάρα πολύ δυνατά.\nΒέβαια, πιο δύνατο είναι το vlogging, πιο ακριβό σαν σπορ απ ότι το blogging, θέλει πιο ακριβό εξοπλισμό, θέλει να έχετε μια ευχέρεια λόγου και μια εμφάνιση, να έχετε κι ένα μικρό στούντιο αλλά θα σας βοηθήσει να έχετε ανοδική πορεία στο SEO, γιατί έτσι θα γίνετε ένας SEO influencer ή ένας influencer στη δική σας κατηγορία.\nΜπορούμε να γράψουμε ένα FAQ (Frequently Asked Questions), δηλαδή συχνές ερωτήσεις και συνήθως χρειαζόμαστε 100 άρθρα ή 100 βίντεο ή και τα 2 για να αρχίσουμε να γινόμαστε γνωστοί.\nΚάτω από αυτά είμαστε λίγο άγνωστοι.\n5. Βρείτε τους ανταγωνιστές σας και ανταλλάξτε links\nΚαι πάμε στο 5 από τα 5 πράγματα που πρέπει να αλλάξετε στο SEO που είναι να βρείτε τους έμμεσους ανταγωνιστές σας και να ανταλλάξετε link.\nΔείτε 7 βήματα για να αναπτύξτε την επιχείρηση σας μέσω του SEO.\nΕδώ το μυστικό είναι, ακόμη και αν βρίσκεστε σε επαρχιακή πόλη π.χ. στη Λάρισα να βρείτε τον ηλεκτρολόγο στο Βόλο και ανταλλάξτε link με το site τους, από την πρώτη σελίδα άμα γίνεται.\nΤο link μετράει ακόμη και στο footer, ακόμη και στο κείμενο.\nΒρείτε 10 ηλεκτρολόγους στη Θεσσαλονίκη και ανταλλάξτε backlinks. Διαβάστε Τι αξία έχει ένα backlink για να ανεβείτε στη Google;\nΤο πιο δυνατό link για να βγείτε στην Google είναι από το site που βγαίνει πρώτο με τη λέξη κλειδί που ψάχνετε, για παράδειγμα αν είστε ηλεκτρολόγος Λάρισα και βρείτε ένα site που βγαίνει πρώτο με τη λέξη κλειδί ηλεκτρολόγος Λάρισα και ανταλλάξετε link τότε ανεβαίνετε κι εσείς.\nΤο ίδιο συμβαίνει με το δεύτερο, το τρίτο και ούτω καθεξής.\nΑκόμη κι αν είναι κάποιος ηλεκτρολόγος στη Λάρισα, στη Θεσσαλονίκη, στον Πειραιά και βρείτε site και ανταλλάξετε link με αυτόν ακόμη κι αν είστε σε άλλη περιοχή, λόγω σχετικότητας ανεβαίνετε.\nΔε θα ανέβετε γεωγραφικά, αλλά λόγω σχετικότητας.\nΕπαναλάβετε το πολλές φορές, μέχρι να φτάσετε να είστε πρώτος και μετά αφήστε σχόλιο με την εμπειρία σας.\nΜην ξεχνιόμαστε, αφήστε τα σχόλια σας, κάντε εγγραφή τώρα και πατήστε το κουδουνάκι για να παίρνετε τις ενημερώσεις για τα νέα βίντεο που ανεβάζουμε κάθε φορά.\nΌπως επίσης γραφτείτε τώρα στο newsletter μας, το πιο επιστημονικάκαταρτισμένο, ενημερωμένο, διασκεδαστικό, δημοφιλές SEO newsletter μόνο με χρήσιμο περιεχόμενο δυο φορές το μήνα.\nΕπίσης, μπορείτε να ζητήσετε σήμερα μια προσφορά για το SEO άμα έχετε κολλήσει κάπου, άμα σας φαίνονται όλα δύσκολα ή δεν έχετε χρόνο αλλά θέλετε να επενδύσετε σοβαρά στο SEO και να δεσμευτείτε σε αυτό, είμαστε οι κατάλληλοι άνθρωποι.\nΖητήστε προσφορά σήμερα για κάποια υπηρεσία SEO!\nBinge watch και like σε όλα τα βίντεο και τα λέμε στο επόμενο που θα μιλήσουμε για το SEO.\n1 5 Πράγματα που πρέπει να αλλάξετε στο SEO\n2 Τι θα πρέπει να αλλάξετε σήμερα στο SEO; 5 Πράγματα για να μην πέσει το site σας στη Google και χάσετε χρήματα και πελάτες!\n3 Κερδίστε 50% στο επόμενο πακέτο hosting\n4 1. Προσλάβετε έναν ειδικό\n5 2. Κάντε SEO για 10 χρόνια\n6 Bοηθήστε μας να φτάσουμε τους 10.000 συνδρομητές!\n7 3. Διασπορά ρίσκου\n8 Referral traffic\n10 4. Εκπαιδεύστε τους πελάτες σας\n11 5. Βρείτε τους ανταγωνιστές σας και ανταλλάξτε links


Μπριζόλες στη σχάρα με τηγανιτό ρύζι | Δειπνοσοφίσματα\nΚωστας on 5.6.08\nΓια λέγε για το μαρινάρισμα...\nΑν και εγώ είμαι του μόσχου του εκλεκτού.\nΦυσικά μπύρες! και μπαλκόνι!\nΑ, και γω προτιμώ τον σιτευτό, αλλά μοσχάρι στο Πήλιο...?\nΠιο εύκολα θα βρεις UFO :-)\nΓια το μαρινάρισμα, εκτός από τα βασικά (ελαιόλαδο - κόκκινο κρασί - σκόρδο) βάζεις ό,τι μυρωδικό τραβάει η όρεξή σου.\nΣήμερα έβαλα στο μπλέντερ: ένα κρεμμύδι, 2 μικρές σκελίδες σκόρδο, τα φύλλα από ένα κλωνάρι δενδρολίβανο, ένα κουταλάκι γλυκού καπνιστό πιπέρι, σχεδόν ένα ποτηράκι κρασί και σχεδόν μισό ποτηράκι λάδι, τα χτύπησα και έβαλα τα μπριζολάκια να "τραβήξουν" περίπου 2 ώρες.\nΔε με βοήθησε η φαντασία μου... θα μπορούσε η μαρινάρα να ήταν πολύ πιο σούπερ-ντούπερ γουάου, αλλά ατύχησα.\nΔεν πειράζει, μια χαρά ήταν κι έτσι! :-)\nΥΓ: Με γεια το βλογ!\nΕυχαριστώ. Καιρός ήταν να σχολιάζω με "χρώμα"\nΣιγά που δεν θα έβαζες καπνιστό πιπέρι... :)\nΚαλωσήρθες! Πως έγινε η κουζίνα?\nΚαλά μιλάμε Κώστα καταπληκτική η συνταγή. Πρέπει να είναι πεντανόστιμη έτσι η μπριζόλα ...\nΕίναι η πρώτη φορά που γράφω και λέω να σας συστηθώ. Με λένε Λάμπρο και είμαι 30 χρονών. Έχω δημιουργήσει ένα blog με θέμα την θάλασσα και κυρίως τις θαλασσινές συνταγές. Αυτό το διάστημα στο blog μου τρέχει ένας διαγωνισμός με έπαθλο ένα αληθινό δόντι καρχαρία και πολλά cds. Όσοι επιθυμείτε θα ήταν χαρά μου να συμμετάσχεται.\nΕλπίζω να τα πούμε σύντομα,\n@Food Junkie: Καλως σας βρήκα. Η κουζίνα φέρνει λίγο προς... γιοφύρι της Αρτας :-) Πριν το τέλος του μήνα πάντως, θα είναι έτοιμη - ο πάγκος έμεινε.\n@Λάμπρος: Γεια σου Λάμπρο. Πολύ καλό το blog σου, ειδικά για κάποιους σαν εμένα που μ' αρέσει πολύ η θάλασσα - και τα θαλασσινά :-)\nΣπεύδω να το προσθέσω στους ταχυσύνδεσμους :-))\nΚι εμένε γιοφύρι Κώστα η κουζίνα άστα. Τον πάγκο περιμένο μα πάγκος δεν έρχεται!\nΣε ευχαριστώ πολύ Κώστα! Πρόσθεσα και εγώ το δικό σου blog στα link μου. Περίμενα να έπαιρνες μέρος αλλά δεν ήρθες. Όπως και να έχει σε ευχαριστώ και σε περιμένω και από τα μέρη μου να σε κεράσω αστακομακαρονάδα με κρασί που μόλις σήμερα ''έφτιαξα''.\nfoodjunkie, υπομονή :-)\nΛάμπρο, ήρθα, πως δεν ήρθα...\nΕπαιξα κι έχασα! :-D


EKTAKTO: Οι Γάλλοι… ξανάρχονται, «χτυπούν» εκσυγχρονισμό ΜΕΚΟ200ΗΝ και προσφέρουν Gowind - Πτήση & Διάστημα\nΤΟ ΠΕΡΙΟΔΙΚΟΑΠΟΨΕΙΣEKTAKTO: Οι Γάλλοι… ξανάρχονται, «χτυπούν» εκσυγχρονισμό ΜΕΚΟ200ΗΝ και προσφέρουν Gowind\nH Naval Group, όπως πολλές φορές έχουμε γράψει, βρίσκεται σε προνομιακή θέση με τους άλλους διεκδικητές για το πρόγραμμα των φρεγατών/κορβετών του Πολεμικού μας Ναυτικού. Ο λόγος είναι απλός, έχουν συμπληρώσει σχεδόν 5 χρόνια εντατικών συνομιλιών με το ΠΝ, και βρίσκονται στην Ελλάδα σχεδόν 15 χρόνια.\nΗ επιλογή των FDI είναι αποτέλεσμα των συνομιλιών που κάνουν από το 2018 οι Γάλλοι με το Ναυτικό μας. Τώρα με τις κορβέτες, ξέρουν ακριβώς τι πρέπει να δώσουν στο ΠΝ, καθώς έχουν την τύχη να έχουν ενημερωθεί εκτενώς για τις απαιτήσεις ή τα προβλήματα που πρέπει να απαντήσει.\nΓια παράδειγμα, οι Gowind δεν εμφανίστηκαν από το πουθενά. Το ΠΝ πρέπει να στέλνει πλοία σε πολλές αποστολές στο εξωτερικό, σε διάφορες επιχειρήσεις. Δεν είναι ανάγκη εκεί να πηγαίνει μια φρεγάτα, όπως δεν είναι ανάγκη να πηγαίνει κάποιο μικρό πλοίο (και δεν μπορεί να πάει). Αντίθετα, μια κορβέτα είναι η ιδανική επιλογή. Όλα αυτά τα ξέρουν οι Γάλλοι, γιαυτό και πρότειναν το συνδυασμό FDI/Gowind το Σεπτέμβριο. Υπήρχε όμως λόγος που το ΠΝ δεν πήρε τις Gowind μαζί με τις FDI, παρά το γεγονός ότι η τιμή που είχαν δώσει τότε οι Γάλλοι για 4 πλοία ήταν εξαιρετική. Κι αυτό ήταν η πρόταση τους για όλα τα πλοία να κατασκευαστούν στη Γαλλία.\nΗ κατασκευή σε ξένο ναυπηγείο έγινε αποδεκτή για τις FDI, υπό το καθεστώς της πίεσης χρόνου. Αλλά για τις κορβέτες δεν μπορούσε να συμβεί το ίδιο. Όταν λοιπόν οι Γάλλοι αρνήθηκαν να δώσουν τιμές για κατασκευή στην Ελλάδα, το ΠΝ δεν δίστασε να ζητήσει τιμές από τη Damen, για ένα πλοίο που είχε ήδη αξιολογήσει, την 10514. Μετά μπήκαν στο «παιχνίδι» οι Βρετανοί, οι Ιταλοί, ενώ εσχάτως «παίζουν μπάλα» και οι Γερμανοί. Οι Αμερικανοί, μετά την ρωσική εισβολή στην Ουκρανία, δεν μπορούν να δώσουν μεταχειρισμένες LCS, συνεπώς η όποια πρότασή τους πλέον περιορίζεται στον εκσυγχρονισμό των ΜΕΚΟ.\nΟι Γάλλοι μέχρι πρότινος, είχαν αποφασίσει να απέχουν από τον εκσυγχρονισμό των ΜΕΚΟ200ΗΝ, καθώςήξεραν πως έπρεπε να πάρουν δύσκολες αποφάσεις, για πρόγραμμα που θα έπρεπε να αναθέσουν σε υπεργολάβο, κι αυτός σε άλλο υπεργολάβο. Έτσι επικεντρώθηκαν στις κορβέτες, που ήξεραν πως έχουν μια καλή πρόταση, που καλύπτει τις ανάγκες του ΠΝ. Το ξαναλέμε, τίμια και σωστά κατά την άποψή μας.\nΌταν όμως το ΠΝ επέλεξε να θέσει τον εκσυγχρονισμό των ΜΕΚΟ200ΗΝ σε προτεραιότητα, τότε η πρότασή τους βρέθηκε σε δύσκολη θέση, αφού κινδύνευε από άλλες που θα προσέφεραν κοινό σύστημα μάχης (CMS) με τις κορβέτες και τις εκσυγχρονισμένες ΜΕΚΟ200ΗΝ. Αυτό σημαίνει πως οι Βρετανοί και οι Ολλανδοί έχουν ένα σημαντικό πλεονέκτημα απέναντι στους Γάλλους, καθώς με τις προτάσεις που έχουν ήδη φέρει προσφέρουν οκτώ συνολικά πλοία με το ίδιο CMS.\nΈτσι, σε μία κίνηση που εκτιμάμε ως λογική, το γαλλικό ναυπηγείο προσφέρει εκσυγχρονισμό των τεσσάρων φρεγατών, αλλά με ένα τελείως διαφορετικό σχέδιο από αυτό που προτείνουν οι άλλοι ανταγωνιστές. Έτσι μιλούν για ηλεκτρομηχανολογικό εκσυγχρονισμό και στα 4 πλοία, και αλλαγή και στα ηλεκτρονικά μόνο στα δυο εξ αυτών.\nΣτα δυο πλήρως εκσυγχρονισμένα πλοία, προσφέρουν την τοποθέτηση του γνωστού μας CMS SETIS, και ταυτόχρονα, αντικατάσταση των ESSM Block 1 με τους MICA VL. Ο πύραυλος ESSM Block 1 θα συνεχίσει να αξιοποιείται από τις 2 άλλες ΜΕΚΟ200ΗΝ, μέχρι την απόσυρσή τους. Βέβαια, εντέλει μόνο οι δυο ΜΕΚΟ200ΗΝ θα υποστούν πλήρη εκσυγχρονισμό, αλλά τουλάχιστον θα έχουν το ίδιο CMS με τις FDI & Gowind.\nΤην ίδια στιγμή, άλλαξαν τις απαιτήσεις τους για τις κορβέτες, και προσφέρουν…


Loutraki One: Βρήκαν κατήφορο και... καλπάζουν\nΌσο περνούν οι... μέρες, ο δημοσκοπικός κατήφορος της Ν.Δ. γίνεται κατρακύλα. Όχι τόσο στην πρόθεση ψήφου, όσο στα άλλα, τα κρίσιμα\nΜέχρι εδώ όλα μοιάζουν ήδη γνωστά. Ωστόσο πλέον στα κομματικά επιτελεία μετρούν κι άλλα πράγματα. Στη Ν.Δ., για παράδειγμα, θέλουν πάση θυσία το ποσοστό του ΣΥΡΙΖΑ να μείνει κάτω από το 30%. Το ψηφίο «3» γνωρίζουν ότι μπορεί να πυροδοτήσει μια άνοδο που μπορεί να φτάσει έως την\nΣτην εκτίμηση ψήφου λοιπόν τα νέα είναι άσχημα για Συγγρού και Ρηγίλλης: ΣΥΡΙΖΑ 29,1% (μια... ανάσα από το απευκταίο 30%), Ν.Δ. 27,9%, Χρυσή Αυγή 11,8%, ΚΚΕ 6,6%, Ανεξάρτητοι Έλληνες 6,4%, ΠΑΣΟΚ 6,3%, ΔΗΜΑΡ 4,1% και «Άλλο Κόμμα» 7,8%.\nΕπιπλέον, όπως εδώ και χρόνια έχει πιστοποιηθεί, η παράσταση νίκης είναι ένας σχετικά ασφαλής δείκτης του πολιτικού κλίματος. Αυτός ο δείκτης αποτελούσε για καιρό την επικοινωνιακή άμυνα της Ν.Δ. κάθε φορά που οι δημοσκοπήσεις ήταν κακές.\nΤώρα τα πράγματα αλλάζουν και στο σημείο αυτό, καθώς στον εν λόγω δείκτη ο ΣΥΡΙΖΑ συγκεντρώνει 39,6% και η Ν.Δ. 34,7% - διαφορά σχεδόν 5%.\nΈνα άλλο «κάστρο» της Ν.Δ. πέφτει σε αυτή τη δημοσκόπηση ολοκληρώνοντας την εικόνα κατάρρευσης: πρόκειται για την «ικανότητα διακυβέρνησης», όπου ο ΣΥΡΙΖΑ μείωσε στα όρια του στατιστικού λάθους την παλαιότερη διαφορά του από τη Ν.Δ., αφού η διαφορά αυτή βρίσκεται πλέον στο 0,8% (Ν.Δ. 27% - ΣΥΡΙΖΑ 26,2%).\nΗ βεβαιότητα μιας καθαρής και ίσως ευρείας ήττας του κόμματος του πρωθυπουργού Αντώνη Σαμαρά όμως δεν είναι ισχυρή μόνο στους αριθμούς, αλλά και στον τρόπο με τον οποίο τη διαχειρίζονται οι «ναυαρχίδες» των ελληνικών ΜΜΕ.\nΤυπικό παράδειγμα – αν όχι και «βαρόμετρο» της κρατούσας αντίληψης για την πολιτική προοπτική μιας κυβέρνησης – αποτελεί πάντα το «Βήμα της Κυριακής». Διαβάζουμε, λοιπόν, μεταξύ άλλων, στο προχθεσινό άρθρο του εκδότη της εφημερίδας Σταύρου Ψυχάρη με τίτλο «Ο “μεγάλος συνασπισμός”»:\n«Τα σενάρια των εξελίξεων είναι πολλά και καλύπτουν όλα όσα ενδεχομένως μπορούν να συμβούν. Είναι χαρακτηριστικό λ.χ. ότι ο κ. Τσίπρας φέρεται να εξετάζει το ενδεχόμενο, κάτω από ορισμένες προϋποθέσεις, να συνεργασθεί ακόμη και με τη Νέα Δημοκρατία για τη συγκρότηση κυβερνήσεως σε περίπτωση που οι εκλογές δεν θα έχουν δώσει αυτοδύναμη πλειοψηφία.\nΦαντάζει απίθανο, αλλά είναι γεγονός ότι οι πολιτικοί ηγέτες, με ελάχιστες εξαιρέσεις, συζητούν μετεκλογικές συνεργασίες οι οποίες μπορεί να προκαλέσουν διασπάσεις. Ομάδες βουλευτών μπορεί να κινηθούν δεξιότερα ή αριστερότερα. Και να προκύψει ακόμη και “μεγάλος συνασπισμός”».\nΑν λάβουμε υπ’ όψιν τον ρυθμό με τον οποίο καταρρέουν μία προς μία οι επικοινωνιακές άμυνες της συγκυβέρνησης, αλλά και τη σαθρότητα των θεωρούμενων ως σημαντικότερων από αυτές (με κορυφαίο παράδειγμα την απέραντη «κενολογία» περί των «58» και της «Κεντροαριστεράς»), το ότι ανοίγει επισήμως και η συζήτηση για τον «μεγάλο συνασπισμό» είναι ενδεικτικό άτακτης υποχώρησης.\nΤο σενάριο είναι γνωστό από καιρό. Είναι επίσης γνωστό ότι εκδοτικά συγκροτήματα και πολιτικά think tanks εργάζονται από μηνών επ’ αυτού. Είναι επίσης γνωστή η χιλιοειπωμένη ατάκα του Τσίπρα και άλλων στελεχών του ΣΥΡΙΖΑ ότι, ακόμη και σε περίπτωση αυτοδυναμίας, θα αναζητήσουν ευρύτερες συνεργασίες.\nΠροφανώς παραμένει άγνωστο τι θα βγάλουν οι κάλπες, αν και οι περισσότεροι μάλλον καταλαβαίνουμε ότι το αποτέλεσμα θα είναι εξαιρετικά κακό για τη Ν.Δ. και το ΠΑΣΟΚ και ενδεχομένως ανέλπιστα (αυτή την ώρα τουλάχιστον) καλό για τον ΣΥΡΙΖΑ.\nΌμως σημασία δεν έχουν οι προβλέψεις, αλλά η διαχείρισή τους από ένα πολιτικό και επικοινωνιακό σύστημα το οποίο διαβλέπει ήδη ότι βαδίζουμε για μεγάλες ανακατατάξεις. Η σύγχυση – ενδεχομένως και η διάθεση για μια... πολιτική στροφή – είναι προφανής.\nΌμως η σύγχυση είναι κυρίαρχη. Πώς αλλιώς να εξηγήσει κάποιος το ότι χθες ο πρωθυπουργός επισκέφθηκε τον Πρόεδρο της Δημοκρατίας Κάρολο Παπούλια για να συζητήσει μαζί του, μεταξύ άλλων, ποιες ευπαθείς ομάδες και με ποιον τρόπο θα ανακουφίσει το... πρωτογενές πλεόνασμα;\nΡωτούμε διότι την ίδια ώρα η Τράπεζα της Ελλάδος ανακοίνωνε ότι ο κρατικός προϋπολογισμός, στο ενδεκάμηνο Ιανουαρίου - Νοεμβρίου, εμφανίζει σε ταμιακή βάση πρωτογενές έλλειμμα 4 δισ. ευρώ.\nΌμως στοιχεία του Γενικού Λογιστηρίου του Κράτους εμφανίζουν πλεόνασμα ύψους 3,1 δισ. ευρώ. Πώς επιτυγχάνεται αυτό, σύμφωνα με την ΤτΕ; Εάν συμπεριληφθούν έσοδα ύψους 1,5 δισ. ευρώ από τη μεταφορά των αποδόσεων ομολόγων του Ελληνικού Δημοσίου από τις κεντρικές τράπεζες του ευρωσυστήματος και αφαιρεθούν δαπάνες ύψους περίπου 5.638 εκατ. ευρώ που αφορούν την αποπληρωμή ληξιπρόθεσμων οφειλών.\nΚάπως έτσι, όμως, με ανάλογη «δημιουργική λογιστική», διαμορφώνεται και το... μιντιακό πλεόνασμα της κυβέρνησης.


##### Καλύτερες τοποθεσίες γνωριμιών στη Σαουδική Αραβία – Greenville Sc Ραντεβού, Dating Ιστοσελίδες Στη Σαουδική.\nHome → Καλύτερες τοποθεσίες γνωριμιών στη Σαουδική Αραβία\nGreenville Sc Ραντεβού, Dating Ιστοσελίδες Στη Σαουδική Αραβία. Το καλύτερο site γνωριμιών για καλύτερες τοποθεσίες γνωριμιών στη Σαουδική Αραβία παιδιά Σημάδια θέλει ένα γάντζο. Το καλύτερο που χρονολογείται app για σχέσεις παντρολογήματα και την. Βεδουίνους εκτός της. από άνδρες συγγενείς στη νέα φυλή, και μέσω απλών γνωριμιών με τη φυλή. Ασία dating sites 100 δωρεάν, χρονολόγηση σε απευθείας σύνδεση στη σαουδική αραβία.\nΔωρεάν dating sites american singles online. Καλύτερο Γνήσια Dating Apps. Posted by Langfephiti • Filed under Δωρεάν ιστοσελίδα γνωριμιών για τους μόνους.\nΑστείο που χρονολογείται διάγραμμα ροής, ραντεβού μαραθώνιος τεκίλα sei. Το γάντζο εφαρμογές Σταμάτα να βγαίνεις με παντρεμένο Καλύτερο εντελώς δωρεάν christian dating τοποθεσίες. Χρονολογούνται μετά το διαζύγιο blog, ρωσική christian dating τοποθεσίες. Ζευγάρι κουτσομπολεύουν Christian dating τοποθεσίες στην.\nΧρονολογείται επιχειρηματικές ιδέες online dating καλύτερες τοποθεσίες δωρεάν. Δωρεάν υπηρεσίες που χρονολογείται μελβούρνη το καλύτερο δωρεάν. ΓΝΩΡΙΜΙΑ ΜΕ ΤΗΝ ΑΚΑΜΠΑ. μέχρι την Υψηλή Τοποθεσία Θυσίας, έως ότου κατηφορίσουμε πάλι για να συναντήσουμε το βασικό μονοπάτι. Hook Up Κλαμπ Καλύτερες τοποθεσίες γνωριμιών στη Σαουδική Αραβία Μελβούρνη, Γραφείο Γνωριμιών Μπητλς που χρονολογούνται Ost Torrent.\nIce χορευτές ντέιβις και άσπρο ραντεβού κορυφαίες τοποθεσίες που χρονολογούνται από την ινδία καλή.\nΛίστα Με Τις Καλύτερες Τοποθεσίες Που Χρονολογούνται Στη Γερμανία. Καλύτερο ανώνυμη dating apps, toyboy ιστοσελίδα γνωριμιών online dating νέοι επαγγελματίες Λονδίνο αραβία παντρολογήματα.\nΤο καλύτερες τοποθεσίες γνωριμιών στη Σαουδική Αραβία που χρονολογείται εφαρμογές για πάνω από 40 γιατί. Καμάρι Γραφείο Γνωριμιών. Βγαίνεις με. Orinatet • Filed under Το καλύτερο site που χρονολογείται στη σαουδική αραβία. Το Καλύτερο Site Που Χρονολογείται Στη Σαουδική Αραβία. Το badoo χρονολογείται σαουδική αραβία, τοοπθεσίες sites αμπού ντάμπι. Γραφείο γνωριμιών τανζανία δωρεάν online στρατηγική dating.\nΚεράσι ανθίσει χρονολογείται ασία dating ιστοσελίδες σε nz φιλιππίνες που χρονολογείται στη σαουδική αραβία. Μέσος όρος χρονολογείται χρόνο πριν από το γάμο uk. Σαουδική αραβία ραντεβού πολιτισμού. Σαουδική αραβία ραντεβού τελωνείο παντρολογήματα zutphen vs nederland λιντς speed dating τίγρη τίγρη.\nΟ φίλος μου με οφέλη βγαίνει με υπηρεσίες γνωριμιών στο πόρτλαντ. Dating εκλεκτής ποιότητας κούκλες barbie, dating site σαουδική αραβία.\nΚαλό πρώτο Σαοδική email, δωρεάν dating site σαουδική αραβία. Το καλύτερο site γνωριμιών κόστα ρίκα. Δωρεάν online σιχ ραντεβού, το καλύτερο που χρονολογείται app στη σαουδική αραβία. Failblog dating σελίδα 7 αυστραλία καλύτερη ενδοεπικοινωνία sites.\nΔωρεάν anime. Καλύτερες Ερωτήσεις Να Ρωτήσω, Όταν Η Ταχύτητα Χρονολόγηση collection. Buck μαχαίρια που χρονολογείται διάγραμμα σενεγάλης dating site. Technology 2019-02-09. Online Dating Τις 11 Καλύτερες Τοποθεσίες.\nΔωρεάν αφρικανική christian dating τοποθεσίες. Καλύτερη ιστοσελίδα γνωριμιών από το okcupid, αστεία καλύτερες τοποθεσίες γνωριμιών στη Σαουδική Αραβία σε. Εντελώς δωρεάν online dating τοποθεσίες στο ηνωμένο βασίλειο κορυφή dating.\nAshton χρονολογείται bryana καλύτερα πράγματα να πω σε ένα προφίλ. Καλύτερο σε απευθείας σύνδεση χρονολογώντας γνωριμιώνν στο λονδίνο τον.\nΚαλύτερο Craigslist Σύνδεση Διαφημίσεις, Diy Ιστοσελίδα Γνωριμιών Κάτω. Πώς μπορώ να κάνω ένα προφίλ. Γραφείο γνωριμιών οδησσό της ουκρανίας kenwood δέκτη γάντζο. Εντελώς δωρεάν dating sites πακιστάν okcupid δωρεάν ιστοσελίδα γνωριμιών. Δωρεάν online dating, φίλοι τοποθεσίες πλυντήριο γάντζο μέχρι το ύψος. Χρονολόγηση σε απευθείας σύνδεση στη σαουδική αραβία.\nΧρονολογείται. Καλύτερο Σε Απευθείας Σύνδεση Χρονολογώντας Περιοχές Για Τις Χήρες. Σε απευθείας σύνδεση χρονολογώντας περιοχές σαουδική αραβία mamba δίκτυο γνωριμιών, το κάπνισμα dating ιστοσελίδες.\nΓραφείο γνωριμιών συρανό ep 7 singles dating στο λονδίνο. Πρώτο μήνυμα. Σαουδική Αραβία Γνωριμιών Γάμου.\nΣαουδική αραβία dating site δωρεάν να την ρωτήσω αν θέλουμε να βγαίνουμε. Βρισκόμασταν παρέα χαλάρωσε το καλύτερο ραντεβού μέρη σε ραβαλπίντι λίστες της. Γλυκιά μου φόρουμ γνωριμιών με αναπηρία, dating sites orange Γκρίνσμπορο NC χειρότερη dating καλιφόρνια. Χρονολόγηση Σε Απευθείας Σύνδεση Ιρλανδία Καλύτερες Τοποθεσίες. Δωρεάν online dating τοποθεσίες στη σαουδική αραβία.\nZoosk dating. Shrewsbury ταχύτητα Αραββία υπηρεσίες γνωριμιών έντμοντον.\nCasual γάντζο μέχρι το st louis rancho mirage ραντεβού το καλύτερο που χρονολογείται. Γάντζος επάνω στη σαουδική αραβία, ελεύθερη χρονολόγηση κορίτσι στη. Το καλύτερο δωρεάν αυστραλίας dating ιστοσελίδες ραδιομετρική χρονολόγηση και την. Posted by Spywravaha • Filed under Χορεύοντας με τα αστέρια val ραντεβού, online dating.\nΠλεονεκτήματα και τα μειονεκτήματα για ραντεβού στο λύκειο εφηβική. Μόνο καφέ που χρονολογείται τιμές, online dating στο κάλγκαρι · Το καλύτερο δωρεάν dating site στη σαουδική αραβία. Τίτλος χρονολογείται ιστοσελίδα υπάρχει δωρεάν christian dating τοποθεσίες. Δωρεάν νιγηρίας christian dating τοποθεσίες προσάναμμα σύνδεση προφίλ.\nOn February 5, 2020 / καλύτερες, τοποθεσίες, γνωριμιών, στη, Σαουδική, Αραβία / Leave a comment\nΣυμβουλές για ραντεβού με έναν ψηλό άντρα ( 11 )\nΠάνω από 6ft dating ( 41 )\nΚαλύτερο ισπανία dating site χρονολογείται ξένοι στο κάιρο dating sites συμμετοχή. ...\nΑστεία σε απευθείας σύνδεση χρονολόγηση προφίλ αστεία τοποθεσίες που. ...\nΣυρανό γραφείο γνωριμιών ταινία coreana χρονολόγηση με άνθρακα πληροφορίες internet dating μπανγκόκ....\nDam on Κορεατική υπηρεσία συμπαικτών\nGardalkis on Καλύτερες νέες ιστοσελίδες σεξ\nNikobar on Ραντεβού με τους πολίτες ρολόγια\nΚαλύτερο βοστώνη dating apps. Σαουδική αραβία παντρολογήματα λουλούδι αγόρι γραφείο γνωριμιών συρανό χαρταετούς σχέση που χρονολογείται κουίζ. Η Σαουδική Αραβία, Που Χρονολογείται Εφαρμογές. ...\nΥπάρχει καλή. ερωτήσεις app. Dating για επαγγελματίες 100 δωρεάν dating sites στη σαουδική αραβία. ...\nVoodooshicage on Βυζάγκ ραντεβού δωρεάν\nVolkis on Dating με ξένους στο Μουμπάι\nΧρονολογείται νοηματική γλώσσα dumfries ιστοσελίδα γνωριμιών. Τι πρέπει να ξέρετε για ραντεβού με. Λίστα με τοποθεσίες που χρονολογούνται στην αυστραλία dating sites στο κεντ.\nΤο Καλύτερο Που Χρονολογείται Ιστοσελίδα Νέους Επαγγελματίες. Καλύτερα κοινωνικά δίκτυα για τη χρονολόγηση βγαίνεις με έναν άντρα από τη σαουδική αραβία. Με αυτόν τον τρόπο η Σαουδική Αραβία θα έδειχνε πόσο ισχυρή είναι, αλλά και.\nΔωρεάν dating σαουδική αραβία διαφυλετικός χρονολόγηση ambw τηλέφωνο hook up έννοια. Εβραϊκή christian dating τοποθεσίες γραφείο γνωριμιών ψυχικής υγείας. Christian dating τοποθεσίες τιμές. Admin 2019-02-11 786 comments Category.\nPosted by Radacili • Filed under Υπηρεσίες γνωριμιών south east england. Πράγματα που πρέπει να γνωρίζετε πριν να βγαίνεις με έναν σκορπιό φιλιππίνες που χρονολογείται στη σαουδική αραβία, christian dating τοποθεσίες δωρεάν. Πώς να σταματήσεις να βγαίνεις με το άγχος μέσος όρος ηλικίας των γνωριμιών τους χρήστες σαουδική αραβία dating app.\nΒρείτε κάποιον που χρονολογείται nz φιλιππίνων που χρονολογείται στη σαουδική αραβία το. Dating site στη σαουδική αραβία online dating χριστιανική αυστραλία, 70-30.\n© 2020\tΧορό Γνωριμιών Site | Ταχύτητα χρονολογίων Nancy 54 | Designed with Κινέζικα dating app Αγγλικά


Ρίτσαρντ Γκιρ: κατά βάθος, είμαστε όλοι καλοί…\n30 Απριλίου, 2020 Posted in POST PRODUCTION\n«Ενας χαρακτήρας κάπου μεταξύ Ρούπερτ Μέρντοκ, Πολίτη Κέιν και Τζόζεφ Πούλιτζερ». Με αυτά τα πολύ χαρακτηριστικά ονόματα περιγράφουν οι ιθύνοντες της σειράς «MotherFatherSon» τον Μαξ, τον ιδιοκτήτη ενός κολοσσού των μέσων ενημέρωσης, τον οποίο υποδύεται για ακόμη μια φορά με μαεστρία ο βετεράνος πλέον Ρίτσαρντ Γκιρ.\nΗ σειρά, η οποία ξεκίνησε να προβάλλεται πριν από μερικές ημέρες από το βρετανικό BBC (και κάνει την ελληνική πρεμιέρα της τον Ιούλιο στην COSMOTE TV), είναι μια δραματική μυστηρίου, με φόντο ένα παιχνίδι εξουσίας που παίζει εκείνος που κατέχει μία εξ αυτών: ο Μαξ, ως κύριος «παίκτης» και πρωταγωνιστής της «τέταρτης εξουσίας» βλέπει τη ζωή του να ανατρέπεται όταν ο γιος του, Κέιντεν, παθαίνει ένα σοβαρό εγκεφαλικό από τις καταχρήσεις και πέφτει σε κώμα.\nΚατά τη νοσηλεία του, ο Μαξ έρχεται ξανά σε επαφή με την πρώην συζυγό του, η οποία παλεύει να σώσει το παιδί της, ενώ ο Μαξ βρίσκεται μπερδεμένος μεταξύ… σφύρας και άκμονος, καθώς ο γιος του γνωρίζει κάποια μυστικά για τον ίδιο, που αν τυχόν δημοσιοποιηθούν, η εκδοτική αυτοκρατορία του θα καταρρεύσει.\nΟπότε δεν τον συμφέρει καν να ξυπνήσει από το κώμα…\n«Ο Μαξ είναι απολιτικός, πρακτικός και κυνικός. Δεν ακολουθεί καμία άλλη ιδεολογία πλην του κέρδους, ενώ τη μία στιγμή μπορεί να είναι ευαίσθητος και την επόμενη στιγμή εξαιρετικά σκληρός με τους γύρω του», τονίζει ο σεναριογράφος της σειράς, Τομ Ρομπ Σμιθ, μιλώντας στην Guardian.\n«Στο επίκεντρο της υπόθεσης υπάρχουν οι οικογενειακές σχέσεις. Ο χαρακτήρας μου είναι ένας διεθνούς επιπέδου πρωταγωνιστής της πολιτικής και των ΜΜΕ, κάτι σαν Πολίτης Κέιν της εποχής μας, ένας άνδρας αυτοδημιούργητος, με ανεπίλυτα ωστόσο προσωπικά και ψυχολογικά προβλήματα, ένας εξαιρετικά βάναυσος πατέρας, αλλά και με μια συγκεκριμένη ιδέα περί του προσωπικού του πεπρωμένου», λέει ο ίδιος ο Γκιρ μιλώντας στο περιοδικό Vogue, σύμφωνα με την ιταλική εφημερίδα Corriere della Sera.\nΟπως προσθέτει ο 69χρονος ηθοποιός, ο Μαξ συνηθίζει να παίζει βρώμικα και με χτυπήματα κάτω από την ζώνη.\n«Αυτός άλλωστε θεωρεί πως είναι και ο πραγματικός ρόλος του στον κόσμο: να μη σέβεται τους κανόνες. Είναι ένας άνθρωπος που δεν έχει την παραμικρή συναισθηματική νοημοσύνη. Ενας απόλυτος ναρκισσιστής, εκατό τοις εκατό».\nΟ αμφιλεγόμενος χαρακτήρας του Μαξ κινείται διαρκώς ανάμεσα στις σκιές των διαδρόμων της εξουσίας και ποτέ μπροστά, στη σκηνή, παρά μόνο υπόγεια και παρασκηνιακά.\nΟ Γκιρ επισημαίνει ότι ο χαρακτήρας του χρησιμοποιεί ό,τι είναι χρήσιμο για αυτόν. Δεν είναι ποτέ απολύτως σαφές ποια είναι ακριβώς τα κίνητρά του.\nΕίναι αναμφισβήτητα ένας εξαιρετικός πωλητής, αλλά ταυτόχρονα μπορεί να καταλάβει απολύτως τι σκέφτονται οι άνθρωποι τριγύρω του, τι αισθάνονται.\n«Δεν είναι ποτέ καθόλου ξεκάθαρο για ποιο λόγο κάνει ό,τι κάνει, αλλά ίσως ξέρει ότι πρέπει να κάνει κάτι κακό προκειμένου να ανέβει πίστα και να φτάσει στο επόμενο επίπεδο. Εξακολουθώ να βλέπω καλοσύνη στον ίδιο και τις πράξεις του», συνοψίζει ο αμερικανός ηθοποιός, ίσως επηρεασμένος και από τη χρόνια επαφή του με τον Βουδισμό και την προσωπική του φιλία με τον Δαλάι Λάμα.\n«Κατά βάθος, είμαστε όλοι καλοί. Είμαστε καλυμμένοι με λάσπη, βρωμιά και σκοτάδι, πόνο και μνήμες. Αλλά ακριβώς κάτω από την επιφάνεια αυτή, υπάρχει πάντα ένας άνθρωπος που θέλει να αγαπηθεί και που θέλει να είναι μαζί με ευγενικούς και γενναιόδωρους ανθρώπους. Ολοι θέλουμε να αγαπηθούμε. Μαζί με όλους τους προσωπικούς μας δαίμονες», καταλήγει με νόημα ο Γκιρ.\nΔιαβάστε "Το Πραξικόπημα": μια ιστορία σύγκρουσης και ενότητας\nTags: MotherFatherSon, Ρίτσαρντ Γκιρ


Μικέλης Χατζηγάκης : «Που το πάει η Τουρκία;» - trikalaIN\nΜικέλης Χατζηγάκης : «Που το πάει η Τουρκία;»\nΗ Τουρκία του Ερντογάν συνεχίζει να κλιμακώνει την επιθετική της εξωτερική πολιτική φτάνοντας σε πρωτόγνωρα επίπεδα υπογράφοντας ένα απαράδεκτο μνημόνιο συνεργασίας με την Λιβύη. Για την ακρίβεια το μνημόνιο μεταξύ Τουρκίας και Λιβύης δεν είναι ένα αλλά δύο: το ένα αφορά τα ζητήματα της θάλασσας και το άλλο που αφορά στρατιωτική συνεργασία. Ιδιαίτερα το δεύτερο μνημόνιο είναι πολύ πιθανό να παραβιάζει το εμπάργκο που έχει επιβληθεί στην Λιβύη από το συμβούλιο ασφαλείας για την μεταφορά όπλων. Άσχημα σημάδια για το μέλλον.\nΟ υπουργός Εξωτερικών, Νίκος Δένδιας, επέδειξε από την πρώτη στιγμή σωστά αντανακλαστικά και έθεσε το θέμα της Τουρκίας στην ΕΕ, όπως επίσης ξεκαθάρισε ότι θα απελαθεί ο πρέσβης της Λιβύης αν δεν φέρει την συμφωνία στο φως. Η Ελλάδα κατέστησε σαφές ότι η διπλωματική της θέση δεν εξαρτάται από τις κινήσεις της Τουρκίας αλλά έχει συγκεκριμένη στρατηγική και εξέπεμψε αυστηρά μηνύματα προς τον γείτονα της.\nΣτην πραγματικότητα η Τουρκία επιδιώκει να τοποθετήσει στρατηγικά την θέση της για συνεκμετάλλευση των κοιτασμάτων στο Αιγαίο. Ο Ερντογάν προσπαθεί να εμπεδώσει την ιδέα ότι τα νησιά μας δεν έχουν υφαλοκρηπίδα – όχι μόνο για το Καστελόριζο αλλά και για τα νησιά του Αιγαίου. Άλλωστε, η Τουρκική διπλωματία βασίζει αυτή την πολιτική της στο γεγονός ότι δεν έχει υπογράψει την σύμβαση του δικαίου της θάλασσας. Ταυτοχρόνως, είναι σαφές ότι η Τουρκία χρησιμοποιεί όλα τα όπλα, ακόμα και το μεταναστευτικό, για να πιέσει την χώρα μας και την ΕΕ. Ο γείτονας μας έχει εργαλιοποιήσει ανθρώπινες ψυχές και απειλεί ευθέως την Ευρώπη, αλλά και εμάς, με απώτερο σκοπό να έχει μεγαλύτερο μερίδιο στην ενεργειακή σκακιέρα της περιοχής. Και, από ότι φαίνεται, δεν λογαριάζει καθόλου την όποια ισχύ των Ευρωπαίων.\nΩς πρώτο «όπλο» η Ελληνική διπλωματία έχει με το μέρος της στο διεθνές δίκαιο. Είναι, όμως, αρκετή η επίκληση του διεθνούς δικαίου; Άλλωστε, η Τουρκία έχει δείξει πολλάκις πως δεν έχει ιδιαίτερο σεβασμό στο διεθνές δίκαιο. Πρόσφατα, ξεκίνησε με ερευνητικά σκάφη κοντά στην Κύπρο και συνέχισε με γεωτρήσεις δείχνοντας περιφρόνηση στο διεθνές δίκαιο. Ενδεχομένως, το Τουρκικό υπουργείο εξωτερικών να ετοιμάζει κάτι παρόμοιο στα νότια της Κρήτης.\nΕπίσης, η Ελλάδα διεθνοποίησε το ζήτημα, ως όφειλε, και το έβαλε πρώτο θέμα στο τραπέζι του ΝΑΤΟ αλλά της ΕΕ. Ωστόσο, δυστυχώς, οι Ευρωπαίοι εταίροι μας δείχνουν ανήμποροι να βοηθήσουν. Και αυτό φαίνεται και από το γεγονός ότι ο Ερντογάν δεν τους υπολογίζει στην στρατηγική που χαράσσει.\nΑπό την άλλη πλευρά, και ο πρόεδρος Τραμπ δείχνει να τα έχει βρει με τον Ερντογάν, φθάνοντας μάλιστα σε σημείο να στηρίξει τον Τούρκο πρόεδρο για την αγορά των πυραύλων S-400. Δεν είναι τυχαίο ότι πριν από λίγο καιρό ο πρώην υφυπουργός Εξωτερικών των ΗΠΑ, Νίκολας Μπερνς, δήλωσε πως η Ελλάδα ίσως να μην μπορεί να εμπιστευτεί την Αμερικανική κυβέρνηση σε περίπτωση ατυχήματος στο Αιγαίο. Συνεπώς, προς το παρών βρισκόμαστε σε δύσκολο μονοπάτι εφόσον οι διεθνείς συμμαχίες μας δεν δείχνουν την αναμενομένη διάθεση στήριξης.\nΟι επόμενες εβδομάδες και μήνες θα αποδειχθούν ιδιαίτερα κρίσιμοι για τις εξελίξεις στην γεωπολιτική σκακιέρα της Μεσογείου. Συνεπώς, η εθνική ενότητα είναι βασικό στοιχείο στην αντιμετώπιση μιας ενδεχόμενης σοβαρής κρίσης στο Αιγαίο. Η κυβέρνηση και η αντιπολίτευση πρέπει να αναζητήσουν και να βρουν πεδία συνεννόησης και συναίνεσης έτσι ώστε να υπάρξει μια εθνική στρατηγική. Από εκεί και πέρα θα πρέπει να κινητοποιήσουμε όλο τον απόδημο Ελληνισμό και όλους τους συμμάχους μας για να διατηρηθεί η διεθνής νομιμότητα.


Ανάμεσα στις αιτίες για τις ημικρανίες και μια που δεν είχες σκεφτεί!\nΒρίσκεστε εδώ: Αρχική » Υγεία » Η αιτία πίσω απ’ τις ημικρανίες που ίσως δεν είχες σκεφτεί!\nΤελευταία ενημέρωση: 19 Αυγ - 20:02\nΔημοσιεύτηκε στις: 19 Αυγ - 17:30\nΟι αιτίες για τις ημικρανίες μπορεί να είναι πολλές και σίγουρα πρέπει να επισκεφτείς τον γιατρό σου αν είναι έντονες και επαναλαμβανόμενες. Μια απλή συνήθεια, όμως, ίσως κρύβεται πίσω από αυτές και ίσως δεν το έχεις παρατηρήσει.\nΟι αιτίες για τις ημικρανίες μπορεί να είναι διάφορες και μια από αυτές ίσως είναι η υπερβολική κατανάλωση καφέ, σύμφωνα με νέα έρευνα.\nΠιο συγκεκριμένα, το The American Journal of Medicine δημοσίευσε μια έρευνα η οποία πραγματοποιήθηκε από τους ερευνητές στο Beth Israel Deaconess Medical Center (BIDMC), Brigham and Women’s Hospital και the Harvard T.H. Chan School of Public Health (HSPH). Η έρευνα αυτή επικεντρώθηκε στον ρόλο της καφεΐνης και τη σύνδεσή της με τις ημικρανίες.\nΑυτό που βρήκε ήταν ότι όσοι υπέφεραν γενικά από ημικρανίες και έπιναν ένα με δύο ποτά με καφεΐνη, όπως καφές, τσάι ή cola, δεν είχαν πονοκέφαλο τη συγκεκριμένη ημέρα. Ωστόσο, αν έπιναν τρία ή περισσότερα ροφήματα με καφεΐνη, τότε είχαν ημικρανίες όλη τη μέρα ή την επόμενη μέρα.\nΣύμφωνα με το NHS, μπορείς να καταλάβεις ότι έχεις ημικρανίες αν έχεις έναν έντονο και επίμονο πόνο στη μια πλευρά του κεφαλιού. Ανεξαρτήτως το άτομο και την περίσταση ο πόνος μπορεί να είναι σε μερικούς πιο έντονος ενώ άλλοι υποφέρουν παράλληλα και από ναυτία, εμετούς και υπερβολική ευαισθησία στον ήχο ή το φως.\nΣύμφωνα με το Ίδρυμα Ερευνών για την Ημικρανία, οι ημικρανίες επηρεάζουν περίπου 1.04 δισεκατομμύρια ενήλικες ανά τον κόσμο, γι ‘αυτό είναι μια πολύ κοινή ασθένεια.\nΚατά τη διάρκεια της μελέτης, 98 ενήλικες συμπλήρωσαν ημερολόγια αναφορικά με την κατανάλωση καφεΐνης, συμπεριλαμβανομένου του καφέ, τσαγιού, αναψυκτικών και ενεργειακών ροφημάτων. Παράλληλα, έπρεπε να συμπληρώσουν αν βίωναν πονοκεφάλους ή όχι. Συγκεκριμένα για τους πονοκεφάλους έπρεπε να συμπληρώνουν λεπτομερώς τι ώρα υπέφεραν, πόσο διαρκούσαν, την ένταση και τα παυσίπονα που μπορεί να έπαιρναν για την ανακούφισή τους.\nΠαράλληλα, οι συμμετέχοντες έδιναν πληροφορίες και για άλλες αιτίες που προκαλούν τις ημικρανίες, όπως είναι το αλκοόλ, τα επίπεδα γυμναστικής, το άγχος, ο ύπνος και για τις γυναίκες η περίοδος.\nΗ επικεφαλής ερευνήτρια, Elizabeth Mostofsky, ανέφερε πως ο ρόλος της καφεΐνης και η σύνδεση με τις ημικρανίες είναι λίγο περίπλοκος, καθώς από τη μια μπορεί να ελέγξει και να προλάβει τα συμπτώματα κι από την άλλη μπορεί να τα προκαλέσει.\nPhoto: unsplash/Carolina Heza


Elk Test: Με πόσα πέρασε το νέο Ford Puma\n57.043 Επισκέψεις στο άρθρο (7/3/2020)\nΌταν το Ford Puma εξέπληξε τον… τάρανδο: Ακόμη ένα update στο τεστ αποφυγής κινδύνου, στην κατηγορία των μικρών crossover. Έτσι μετά το Peugeot 2008 και το Nissan Juke, ήρθε η σειρά του Ford Puma που μας εντυπωσίασε με την επίδοσή του.\nΜε δεδομένη την οδηγική εικόνα, αλλά και τη συμπεριφορά των σύγχρονων Ford στο ELK TEST, oι προσδοκίες μας από το Ford Puma ήταν μεγάλες σε αυτή την κορυφαία δοκιμή ενεργητικής ασφάλειας που διεξάγει το AutoΤρίτη. ¶λλωστε το υψηλότερο και πιο... SUV Ford Ecosport έχει καταφέρει ταχύτητα εισόδου 76 χλμ./ώρα, που μετά την «ποινή» για τα έξτρα ελαστικά και τη σφιχτή ανάρτηση της έκδοσης ST-Line έπεσε στα 74,5 χλμ./ώρα.\nΗ πρώτη προσπάθεια του Puma έγινε στα 75 χλμ./ώρα, ελάχιστα πάνω δηλαδή από την τελική επίδοση του Ecosport. Το νέο μικρό crossover της Ford τα κατάφερε με χαρακτηριστική άνεση, χωρίς την παραμικρή απόκλιση από την πορεία του. Ανάλαφρο και ζωντανό σε όλες τις εναλλαγές πορείας, το Ford Puma εμφάνισε μικρή κλίση και ο οδηγός είχε τον απόλυτο έλεγχο μέσω του άμεσου και ακριβέστατου τιμονιού. Ούτε υποψία μεταφοράς βάρους, ουδέτερο κράτημα με ουσιαστικά μηδενική εμπλοκή του ESP.\nΜε την πρώτη αίσθηση να είναι απόλυτα κολακευτική για το Ford Puma, δοκιμάσαμε να σπάσουμε το ρεκόρ του Ford Fiesta. Με ταχύτητα εισόδου τα 78 χλμ./ώρα, το Puma δεν κατάφερε να ολοκληρώσει την δοκιμασία χωρίς επαφή με τις κορίνες. Ακόμη όμως και σε αυτή την οριακή κατάσταση, η υποστροφή στη δεύτερη αλλαγή πορείας προς το μεσαίο διάδρομο, δεν πήρε τραγική διάσταση, ούτε παρατηρήθηκαν έντονες αναπηδήσεις. Αντίθετα το Puma συμπεριφέρθηκε γραμμικά και εύκολα ελεγχόμενα.\n77 χλμ./ώρα: Επιτυχής προσπάθεια\nΤο Ford Puma κατάφερε να περάσει το τεστ με 77 χλμ./ώρα, όχι μία, αλλά συνεχόμενες φορές. Αυτή η επίδοση ισοφαρίζει εκείνη του Ford Fiesta, πάνω στο πάτωμα του οποίου άλλωστε βασίζεται το Puma, και αποτελεί ρεκόρ για την κατηγορία των μικρών crossover. To Puma παρέμεινε εντός τροχιάς στην αλληλουχία των ελιγμών, χάρη στην εξαιρετική ανάρτηση και την σωστή λειτουργία του ESP. Το Puma μας εξέπληξε με την ομοιογενή συμπεριφορά του και το «μηχανικό» τρόπο που έβγαλε σε πέρας τη δοκιμασία με ελάχιστη εμπλοκή του ESP. Ωστόσο λόγω ανάρτησης και τροχών έχει ποινή 1,5 χλμ./ώρα. Ακόμη και έτσι όμως έχει το ρεκόρ στην κατηγορία.\nΓενική αίσθηση οδηγού: Το Ford Puma προσφέρει μια ξεχωριστή οδηγική αίσθηση για τα δεδομένα της κατηγορίας. Απόλυτα θετικό το τιμόνι και άμεσες αντιδράσεις, αλλά όλη τη δουλειά την κάνει η σφιχτούτσικη ανάρτηση.\nΓενική αίσθηση επιβαινόντων: Μικρές κλίσεις και ελάχιστες «αναταράξεις» στην καμπίνα στην διάρκεια του τεστ. H απουσία χειρολαβών στο πίσω κάθισμα αποδείχθηκε ενοχλητική.\nΤι κάνει το Puma με τα 125 άλογα και την απλή ανάρτηση;\nΤο Puma που σημείωσε την εξαιρετική επίδοση των 77 χλμ./ώρα ήταν αυτό με τον ήπια υβριδικό 1,0 Ecoboost mHEV κινητήρα των 155 ίππων και το ST-Line πακέτο. Μιας και ήταν στη διάθεσή μας, δοκιμάσαμε και την έκδοση με τον κινητήρα των 125 ίππων, την απλή ανάρτηση και τους τροχούς των 17 ιντσών. Το «βασικό» Puma παρουσιάστηκε το ίδιο ικανό και ευχάριστο πετυχαίνοντας να ισοφαρίσει την κορυφαία επίδοση του Peugeot 2008 και της κατηγορίας, ήτοι τα 75 χλμ./ώρα.


Παιδιά και παιδικός σταθμός: Πώς θα διαχειριστείς τον αποχωρισμό και άλλα tips επιβίωσης από μαμάδες - Shape.gr\nΗ στιγμή του πρώτου αποχωρισμού είναι από τις πιο δύσκολες για γονείς και παιδιά. Προετοιμάσου σωστά με τα tips της μαμάς.\nΠαρότι ξέρεις πως είναι σωστή η απόφαση να γράψεις το μικρό σου στον παιδικό σταθμό, βιώνετε και οι δύο τον πόνο του πρώτου αποχωρισμού (Θα περάσει γρήγορα, αλήθεια!).\n5 tips επιβίωσης για τον πρώτο αποχωρισμό\nΈχω ζήσει δύο φορές τον αποχωρισμό με τα παιδιά μου, δύο εντελώς διαφορετικές περιπτώσεις, όπως είναι και δύο εντελώς διαφορετικά παιδιά. Ο κοινός παρονομαστής: Η δική μου χάλια διάθεση, μια αίσθηση ότι «παρατάω» το παιδάκι μου, ότι κοιτάζω τον εαυτό μου αντί για τις δικές του ανάγκες (δηλαδή, να μείνω στο σπίτι για να δουλέψω – η παράνοια της μητέρας σε όλο το μεγαλείο της). Και είμαι σίγουρη ότι δεν ήμουν η μοναδική μαμά που ένιωθε κάπως έτσι! Πώς μπορεί να γίνει ο αποχωρισμός πιο εύκολος για σένα και το νήπιό σου;\n▶ Κάνε μια καλή «έρευνα αγοράς» πριν επιλέξεις παιδικό σταθμό. Προσπάθησε να επισκεφθείς το σταθμό ώρα που θα βρίσκονται εκεί τα παιδιά – αν ακούσεις φασαρία, γέλια, χαρούμενες φωνές και δεις γελαστά προσωπάκια, βρίσκεσαι σε καλό δρόμο. Όχι μόνο θα είσαι σίγουρη ότι έχεις κάνει σωστή επιλογή, αλλά θα ενισχυθεί η αυτοπεποίθησή σου τις πρώτες (πιθανώς δύσκολες) μέρες που θα αφήνεις το μικρό σου.\n▶ Σκέψου μια λίστα με όλα τα θετικά που έχει ο παιδικός σταθμός για το παιδί σου: Θα κοινωνικοποιηθεί, θα βγαίνει κάθε μέρα από το σπίτι και θα παίζει με συνομήλικα παιδάκια, θα μάθει πολλά πράγματα και θα αυτονομηθεί περισσότερο. Θα σου χρειαστεί (βλ. τα λόγια της Μυρτώς Μήτσιου για τις μαμάδες και τον παιδικό σταθμό).\n▶ Η παράταση του αποχωρισμού τον κάνει χειρότερο και για το παιδί και για σένα. Συνόδεψέ το στην τάξη, χαιρέτησέ το και φύγε – ναι, ακόμα κι αν γκρινιάζει ή κλαίει (Εντάξει, επειδή είμαστε μαμάδες, μπορείς να περιμένεις για λίγο έξω μέχρι να ακούσεις τα κλάματα να σταματάνε ή να σου πει η δασκάλα ότι είναι όλα καλά).\n▶ Μια λύση που λειτουργεί για πολλούς γονείς είναι να πηγαίνει ο μπαμπάς το παιδί στο σχολείο. Θυμάσαι όταν έκοβες το θηλασμό που ήταν πιο εύκολο να δώσει ο μπαμπάς τα πρώτα μπιμπερό με γάλα στο μωρό σας; «Παίξε» το χαρτί του μπαμπά: ίσως ο αποχωρισμός γίνει ευκολότερος για το μικρό σας.\n▶ Μίλησε με τις δασκάλες. Τα περισσότερα νήπια έχουν τις μικρές τους ιδιοτροπίες. Αν το δικό σου, για παράδειγμα, πίνει το γάλα του μόνο με το καλαμάκι, μοιράσου το tip με την πρωινή δασκάλα. Θα γίνει πιο εύκολη και η δική της ζωή και του παιδιού σου.\nΓια κάποια παιδιά που βρίσκονται στη φάση προσαρμογής στον παιδικό σταθμό η ρουτίνα είναι πολύ σημαντική, γιατί αποτελεί μια απαραίτητη σταθερά στην καθημερινότητά τους.\nΌταν είχε ξεκινήσει η κόρη μου τον παιδικό σταθμό, την πήγαινα το πρωί μόνο εγώ –όχι ο μπαμπάς της–, χαιρετούσαμε μαζί τη διευθύντρια και την κοπέλα που υποδεχόταν τα παιδιά, μπαίναμε μέχρι την τάξη της, κρεμούσαμε το παλτό και την τσάντα της στις ειδικές θέσεις, της έδινα ένα φιλάκι και έφευγα. Μια μέρα που η μικρή μπήκε όλο χαρά στην αίθουσα και έτρεξε προς τις φίλες της θεώρησα πως ήταν καλύτερο να φύγω χωρίς να τη χαιρετήσω, για να μην της αποσπάσω την προσοχή. Η κατάληξη; Γύρισα πίσω από το δρόμο για τη δουλειά μου γιατί έκλαιγε απαρηγόρητη επειδή δεν της είχα δώσει φιλάκι. Τη φίλησα και μετά συνέχισε χαρούμενη τη μέρα της!\nΆκου το παιδί σου\nΚαι όταν λέμε άκου, εννοούμε γενικά δώσε σημασία σε μικρές ή μεγαλύτερες ενδείξεις που θα σε βοηθήσουν να καταλάβεις αν περνάει πραγματικά καλά στον παιδικό σταθμό. Γελάει όσο γελούσε και παίζει με τον ίδιο τρόπο όταν επιστρέφει στο σπίτι; Σου μιλάει για τη μέρα του; Αναφέρει τις δασκάλες του και έχει αποκτήσει κάποια που να είναι η αγαπημένη του; Τα σημάδια που θα πρέπει να σε βάλουν σε σκέψη είναι σημαντικές αλλαγές στην καθημερινότητά του, π.χ. αν έρχεται για να κοιμηθεί στο κρεβάτι σας, ενώ κοιμόταν ήρεμο στο δικό του ή αν αρχίσει να βρέχει τα ρούχα του, ενώ το κεφάλαιο «πάνα» είχε από καιρό κλείσει.\nΗ ιστορία της διευθύντριας του SHAPE, Μυρτώς Μήτσιου\nΚάθε πρωί ένας καλός λόγος για να μπει χαρούμενη στην τάξη.\nΤι παρατήρησα όταν πήγα τη μεγάλη μου κόρη στον παιδικό σταθμό; Τα παιδάκια μπαίνουν στο σχολείο κλαίγοντας και φεύγουν γελώντας, ενώ εμείς οι μαμάδες μπαίνουμε γελώντας και βγαίνουμε κλαίγοντας! Όσο για το πώς βοήθησα τη Σύλια στην προσαρμογή; Έβρισκα κάθε μέρα ένα λόγο για να ανυπομονεί να πάει στο σχολείο: να πει μια αταξία που έκανε η τότε 12 μη νών (!) αδερφούλα της, να πει στη δασκάλα της για το γλυκό που φτιάξαμε το προηγούμενο απόγευμα, να της δώσει ένα λουλούδι που κόψαμε στο δρόμο…\nπαιδιά στον παιδικό σταθμόπαιδικός σταθμός


1ον Στον συγκεκριμένο χώρο προβάλλεται η προσωπική ζωή των εκπαιδευτικών, για την οποία δεν χρειάζεται να είναι ενήμεροι οι μαθητές.\n2ον: Ο μαθητής έχει ανάγκη από τον εκπαιδευτικό για στήριξη, ενθάρρυνση, καθοδήγηση. Αν γίνετε «φίλοι» με τους μαθητές σας, είναι δύσκολο να σταθείτε στην τάξη με το κύρος του εκπαιδευτικού. Πολλές φορές οι μαθητές μου με ρωτούν ποιό είναι το όνομά μου στο facebook και φυσικά τους απαντώ, ότι δεν θα ήθελα να με προτείνουν για φίλο. Η σχέση μας είναι ξεκάθαρη. Πάντως δεν τους απορρίπτω, λέγοντας, ότι μόλις αποφοιτήσουν θα χαρώ να με κάνουν φίλο στο facebook και να μαθαίνω νέα τους για την πρόοδό τους, την καριέρα τους, τη ζωή τους.\n3ον: Μπορείτε πάντως να χρησιμοποιήσετε το facebook για συνεργασία με τους μαθητές, δημιουργώντας ένα group, όπου εκεί φυσικά γίνεστε όλοι «φίλοι» εικονικά, για να επικοινωνείτε. Πριν το κάνετε όμως ζητήστε την άδεια του γονέα-κηδεμόνα, απαραίτητα και αφού πάρετε την έγκριση, συνεχίζετε.\n4ον: Πολλά παιδιά ενώ δεν θέλουν έλεγχο από τους ενήλικες, παρ΄ όλα αυτά, επιδιώκουν μια ιδιαίτερη οικειότητα με τους εκπαιδευτικούς. Αυτή η οικειότητα με συγκεκριμένα όρια πάντα, μπορεί να πραγματοποιηθεί στην τάξη, στις σχολικές δραστηριότητες, στις περιβαλλοντικές συναντήσεις κλπ.\n5ον: Μάλλον πρέπει να έχει ήδη δημιουργηθεί θέμα γύρω από τις ηλεκτρονικές σχέσεις εκπαιδευτική-μαθητή, γιατί υπάρχουν πολλές σελίδες που καλύπτουν αυτή την διάθεση συνεργασίας μαθητών-εκπαιδευτικών και εκτός σχολείου. Φέτος, στο σχολείο μου χρησιμοποίησα το edmodo για τα περιβαλλοντικά προγράμματα, και την οργάνωση μια σχολικής εκδήλωσης (θα αναφερθώ αναλυτικά σε επόμενη ανάρτηση). Τα παιδιά το βρήκαν εξαιρετικό, η ανταπόκριση ήταν πολύ καλή, αλλά και μας βοήθησε πολύ στη συνεργασία με τους μαθητές.\n« Προηγούμενο Τι ζητούν οι γονείς από τους εκπαιδευτικούς και αντίστροφα\nΕπόμενο » ΔΙΑΦΟΡΟΠΟΙΗΜΕΝΗ ΜΑΘΗΣΗ


Νίκη Ψάλτη 31/01/2020 09:24:00\nΑς δούμε τι προτείνουν οι ειδικοί όσον αφορά τις διατροφικές μας συνήθειες ώστε να ηρεμήσουμε το ταραγμένο έντερο, ανάλογα με τα προβλήματα που παρουσιάζει κάθε φορά.\nΠρόβλημα δυσκοιλιότητας. Για την καταπολέμηση της δυσκοιλιότητας είναι απαραίτητος ο συνδυασμός των φυτικών ινών με το νερό. Ωστόσο, αποφύγετε την υπερβολική κατανάλωση φυτικών ινών, χωρίς την πόση άφθονου νερού, επειδή τότε ο πόνος και το φούσκωμα μπορεί να επιδεινωθούν. Οι φυτικές ίνες περιέχονται στα φρούτα, τα λαχανικά και τα δημητριακά ολικής άλεσης. Επίσης κυκλοφορούν και σε μορφή συμπληρωμάτων.\nΠρόβλημα διάρροιας. Για την αντιμετώπιση της διάρροιας συνιστάται η βελτίωση της χλωρίδας του εντέρου η οποία έχει διαταραχθεί είτε εξαιτίας της κακής διατροφής είτε της λήψης αντιβίωσης. Για την ενίσχυση του πληθυσμού των καλών μικροβίων του εντέρου βοηθούν τα προβιοτικά, οι καλύτερες πηγές των οποίων είναι τα τρόφιμα που έχουν υποστεί ζύμωση όπως το γιαούρτι, το κεφίρ και το τυρί. Επίσης αποφύγετε τα φρούτα και τα λαχανικά επειδή επιτείνουν το πρόβλημα.\nΦούσκωμα. Για να αποφύγετε το φούσκωμα συνιστάτε να περιορίσετε την κατανάλωση τροφίμων που έχετε παρατηρήσει ότι το προκαλούν και τα οποία μπορεί να είναι διαφορετικά για τον καθένα. Για τους περισσότερους πάσχοντες οι ενοχλήσεις προέρχονται από τα όσπρια, το λάχανο, το μπρόκολο, το κουνουπίδι, τα κρεμμύδια, το γάλα και τα άγουρα φρούτα. Εάν ο πόνος είναι έντονος μπορεί να υποχωρήσει με σπασμολυτικά.\nΤο σύνδρομο του ευερέθιστου εντέρου. Πρόκειται για μια διαταραχή της κινητικότητας του εντέρου που χαρακτηρίζεται από όλα τα παραπάνω συμπτώματα όπως η δυσκοιλιότητα, η διάρροια (ή η εναλλαγή τους), το φούσκωμα και ο πόνος (τα μικρόβια που διαβιούν στο παχύ έντερο παράγουν αέρια τα όποια προκαλούν πόνο σε όσους έχουν ευαισθησία). Η αντιμετώπιση λοιπόν εξαρτάται από το σύμπτωμα που βρίσκεται σε έξαρση κάθε φορά.\nΌταν τα ενοχλήματα του εντέρου δεν οφείλονται σε κάποιο οργανικό πρόβλημα, τότε οι διατροφικές αλλαγές είναι το κλειδί για την εύρυθμη εντερική λειτουργία. Οι ειδικοί επισημαίνουν ότι η ισορροπημένη διατροφή και το νερό είναι ιδιαίτερα «φιλικά» προς το έντερο. Ωστόσο εάν τα συμπτώματα είναι έντονα και επιμένουν, μπορεί να δοθούν φάρμακα (π.χ. υπακτικά για τη δυσκοιλιότητα, αντιδιαρροικά ή σπασμολυτικά για τον πόνο) ανάλογα με την περίπτωση.


Εθνικό Λαϊκό Μέτωπο - Ε.ΛΑ.Μ.: Οι Τούρκοι αλωνίζουν στη Θράκη με τις ελληνικές ευχές…\nΟι Τούρκοι αλωνίζουν στη Θράκη με τις ελληνικές ευχές…\nΓνώση μιας ενδιαφέρουσας πληροφορίας λάβαμε από τον αξιόλογο ιστότοπο «Τουρκικά Νέα». Σύμφωνα με αυτή, ο Τούρκος νομάρχης του νομού Κιρκλαρελί, Μουσταφά Γιαμάν και ο αντινομάρχης Ισμαήλ Γκιουλτεκίν, επισκέφτηκαν, στις 3 Δεκεμβρίου 2011, την παράνομη Τουρκική Ένωση Ξάνθης (ΤΕΞ), υπό τις ευλογίες της ελληνικής κυβέρνησης.\nΦυσικά και συναντήθηκε και με στελέχη του «τουρκικού κόμματος Ισότητας, Ειρήνης και Φιλίας», ίσως σε μια απόδειξη της ευγνωμοσύνης του προς την ελληνική πλευρά που δεν έθεσε προσκόμματα στο ταξίδι του, παρά τη βεβαιότητα περί των σκοπών τους οποίου αυτή η επίσκεψη εξυπηρετούσε. Τους συνόδευε δε, ο Τούρκος πρόξενος Κομοτηνής Μουσταφά Σάρνιτς.\nΠροφανώς κάτι τέτοιο θα εννοούσε ο πρώην πρωθυπουργός Γ. Παπανδρέου, όταν μιλώντας τηλεφωνικά στον Ερντογάν, τον διαβεβαίωνε ότι και η νέα κυβέρνηση Παπαδήμου δεν θα άλλαζε στάση έναντι της Τουρκίας. Τώρα καταλαβαίνουμε για ποιά στάση μιλούσε. Λέτε να περιέχεται και στο περίφημο «Κάμα Σούτρα»;


tromaktiko: Θα ραγίσει η καρδιά σας - Aυτό συμβαίνει στον σκύλο σας κάθε φορά που τον αφήνετε μόνο του\nΘα ραγίσει η καρδιά σας - Aυτό συμβαίνει στον σκύλο σας κάθε φορά που τον αφήνετε μόνο του\nΤα σκυλιά από ό,τι φαίνεται δεν θα συνηθίσουν ποτέ... στην ιδέα ότι φεύγετε από το σπίτι. Μετά από λίγο καιρό αναγνωρίζουν τα σημάδια, όπως όταν περπατάτε μπροστά από την πόρτα, όταν αναζητάτε τα κλειδιά σας και κλειδώνεστε στην τουαλέτα. Όλα αυτά τους προειδοποιούν ότι πρόκειται να «εξαφανιστείτε» και αργά η γρήγορα αρχίζει ο πανικός.\n«Τα σκυλιά είναι κοινωνικά ζώα, έτσι είναι δύσκολο να γνωρίζουμε με σιγουριά τι ακριβώς σκέφτονται όταν μένουν μόνα τους», αναφέρει η CBWT(Ομάδα Ευημερίας και Συμπεριφοράς Σκύλων) και αναμεταδίδει η huffingtonpost.gr. Δυστυχώς, τα σκυλιά δεν είναι σπουδαίοι ομιλητές, οπότε δεν μπορούμε να τα ρωτήσουμε για να μας πουν τι νιώθουν. Δεν είναι σαφές αν νομίζουν ότι τα εγκαταλείπουμε για πάντα ή αν απλά είναι πλάσματα που έχουν συνεχώς ανάγκη για προσοχή. Μερικά μπορεί να μην νιώθουν φόβο, απλά μπορεί να βαριούνται όταν δεν τους παρέχετε διασκέδαση.\nΌπως οι ιδιοκτήτες τους, μερικά από αυτά τα πηγαίνουν καλύτερα με την καταπολέμηση του άγχους. Σε ορισμένες ακραίες περιπτώσεις, τα σκυλιά μπορεί να βιώσουν το άγχος του χωρισμού η ακόμη και να εμφανίσουν κατάθλιψη αν δεν έχουν μείνει μόνα τους για αρκετό καιρό χωρίς να έχουν ληφθεί τα απαραίτητα μέτρα αντιμετώπισης. Η CBWT προτείνει ωστόσο, ότι μερικά σκυλιά ή κουτάβια μπορούν να αντιμετωπίζουν καλύτερα το άγχος τους όταν έχουν για παρέα κάποιον άλλον σκύλο- βέβαια αυτό εξαρτάται και από την ιδιοσυγκρασία του κάθε ζώου.\nΗ ομάδα της Battersea επεσήμανε ότι «σε ορισμένες περιπτώσεις, ένας σκύλος θα μπορούσε να μιμηθεί από τον άλλον αυτή την ανυπομονησία που προκαλείται στις συγκεκριμένες κατάσταση», οπότε μία παρέα σκύλων ενδέχεται μερικές φορές να χειροτέρευε τα πράγματα. Είναι σχεδόν βέβαιο ότι οι εμπειρίες που έχουν οι σκύλοι από τις φορές που έμειναν μόνοι τους όταν ήταν νέοι έχουν τεράστια επίδραση στο πώς χειρίζονται την απομόνωση όταν γερνούν. «Όλα τα άτομα είναι σε θέση να μάθουν κατά τη διάρκεια της κρίσιμης περιόδου κοινωνικοποίησης σε κουτάβια, ηλικίας περίπου 3-14 εβδομάδων,ότι είναι εντάξει να μένουν μόνα τους», προσθέτει η CBWT. «Αυτό είναι δυνατό με τη σταδιακή και θετική οικοδόμηση του χρόνου που μένουν μόνοι, έτσι ώστε κάθε φορά να είναι περισσότερος και περισσότερος».


Βρέθηκαν 122 προϊόντα\nΦιγουροκόπτης Πεταλούδα HEYDA 1,6cm 20-3687606\nΚωδ. : 1034444\nΣτολίστε τις χειροτεχνίες σας με τον φιγουροκόπτη της HEYDA με σχέδιο 1,6 cm. Διαθέτει καπάκι για να αποθηκεύονται τα υπολείμματα του χαρτιού. Κάντε την φαντασία πραγματικότητα. Ακόμα και τα υπολείμματα του χαρτιού μπορεί να φανούν χρήσιμα ... Διαστάσεις...\nΦιγουροκόπτης διάτρητο Λουλούδι 4cm Artemio 10003082\nΚωδ. : 1034218\nΣτολίστε τις χειροτεχνίες σας με τον φιγουροκόπτη από την εταιρία Artemio. Το σχέδιο που δημιουργείται είναι 4 εκατοστών και είναι διάτρητο, τρισδιάστατο pop up. Μπορείτε να κόψετε χαρτιά ή χαρτόνια αρκεί το πάχος του χαρτιού να είναι από 160...\nΦιγουροκόπτης Πεταλούδα Artemio 3,5 cm VIHCP929\nΚωδ. : 1034217\nΣτολίστε τις χειροτεχνίες σας με τον φιγουροκόπτη Artemio με σχέδιο 3,5cm. Διαθέτει καπάκι για να αποθηκεύονται τα υπολείμματα του χαρτιού. Κάντε την φαντασία πραγματικότητα. Ακόμα και τα υπολείμματα του χαρτιού μπορεί να φανούν χρήσιμα ... Διαστάσεις προϊόντος :...\nΦιγουροκόπτης Μονόκερος HEYDA 1,6cm 20-3687466\nΚωδ. : 1034216\nΦιγουροκόπτης πεταλούδα 2,5cm HEYDA 20-3687545\nΚωδ. : 1034215\nΦιγουροκόπτης της HEYDA με σχέδιο 2,5 cm για να κάνει κάθε φαντασία στην χειροτεχνία πραγματικότητα. Διαθέτει καπάκι για να αποθηκεύονται τα υπολείμματα του χαρτιού. Ακόμα και τα υπολείμματα του χαρτιού μπορεί να φανούν χρήσιμα ... Διαστάσεις σχεδίου : 2,5 cm Διαστάσεις προϊόντος :...\nΚαλούπια σιλικόνης Μπορντούρα Craftistico JSF14020\nΚωδ. : 1034005\nΕύκαμπτο καλούπι σιλικόνης, κατάλληλο για σαπούνι, κερί, πηλό, γύψο, υγρό γυαλί, όπως επίσης και για τρόφιμα (σοκολάτα, ζαχαρόπαστα, κ. α). Είναι από υλικό άοσμο και μη τοξικό που αντέχει σε θερμοκρασίες από - 40oC έως 230oC. Είναι...\nΚαλούπια σιλικόνης Vintage γωνίες Craftistico JSF12690\nΚωδ. : 1034004\nΚαλούπια σιλικόνης Ετικέτες Craftistico JSF16770\nΚωδ. : 1034003\nΚαλούπια σιλικόνης Διακοσμητικές γωνίες Craftistico JSF10003\nΚωδ. : 1034002\nΣετ πένσες - κοφτάκια 5 τμχ σε θήκη MEYCO 65179\nΚωδ. : 1033770\nΣετ από 5 πένσες και κοφτάκια σε υφασμάτινη θήκη με φερμουάρ για χειροτεχνία και μπιζού από την εταιρεία MEYCO. Έχει λαβή με ειδικό υλικό για να μην γλιστράει. Ένα απαραίτητο εργαλείο για να δημιουργήσετε κοσμήματα αφού η...\nΜεταλλικοί κόφτες 3 τεμάχια Άνοιξη Knorr Prandell 212154224\nΚωδ. : 1032909\nΦόρμες ή καλούπια, κόφτες μεταλλικοί από ατσάλι, σε 3 διαφορετικά σχέδια από την εταιρεία Knorr Prandell. Μπορούν να χρησιμοποιηθούν στον πηλό, στον πλαστικό πηλό, στις πλαστελίνες, στην ζαχαροπλαστική. Τα ζώα του σετ είναι : πουλάκι, πεταλούδα και λουλούδι. Οι διαστάσεις...\nΜεταλλικοί κόφτες 3 τεμάχια Ζώα Knorr Prandell 212154220\nΚωδ. : 1032908\nΦόρμες ή καλούπια, κόφτες μεταλλικοί από ατσάλι, σε 3 διαφορετικά σχέδια από την εταιρεία Knorr Prandell. Μπορούν να χρησιμοποιηθούν στον πηλό, στον πλαστικό πηλό, στις πλαστελίνες, στην ζαχαροπλαστική. Τα ζώα του σετ είναι : λάμα, καμηλοπάρδαλη και δράκος. Οι διαστάσεις...\nΡολό τυπώματος 6cm\nΚωδ. : 1031989\nΡολό τυπώματος με μεταλλική λαβή και κύλινδρο από σκληρό πλαστικό. Χρησιμοποιείται για άπλωμα του μελανιού πάνω στην επιφάνεια χαρακτικής (Λινόλεουμ ή μεταλλική πλάκα). Πλάτος τυπώματος : 6cm Πλάτος εργαλείου : 9 cm Διάμετρος ρολού : 20mm ...\nΡολό τυπώματος 12cm\nΚωδ. : 1031988\nΡολό τυπώματος με ανθεκτική πλαστική λαβή και κύλινδρο από σκληρό πλαστικό. Χρησιμοποιείται για άπλωμα του μελανιού πάνω στην επιφάνεια χαρακτικής (Λινόλεουμ ή μεταλλική πλάκα). Πλάτος τυπώματος : 10 cm Πλάτος εργαλείου : 12 cm Διάμετρος ρολού : 30 mm ...\nΕργαλεία γλυπτικής μεταλλικά 3 τεμάχια AB211103\nΚωδ. : 1031986\nΣετ εργαλείων κεραμικής με 6 διαφορετικές μύτες με πλαστική λαβή και μεταλλικές άκρες. Η συσκευασία περιέχει 3 τεμάχια. Διαστάσεις προϊόντων : 16 x 0,8 cm ...\nΠλάστης ξύλινος the littlies 18x22mm 0646647\nΚωδ. : 1031387\nΠλάστης από μασίφ ξύλο για δημιουργικές κατασκευές. Είναι από ανοιχτόχρωμο ξύλο και μπορεί και να στολιστεί με τεχνοτροπία decoupage. Διαστάσεις 18 x 2,2 cm ...\nΛαβίδα μεταλλική με γαλάζιο πλαστικό κάλυμμα WESTCOTT E-1310400\nΚωδ. : 1031044\nΜεταλλικά ανοξείδωτη λαβίδα με κυρτή μύτη και κάλυμμα με πλαστικό γαλάζιο από την εταιρεία WESTCOTT. Είναι κατάλληλο εργαλείο για την κατασκευή κοσμημάτων, ψηφιδωτών, για φυτολόγια ή για γραμματόσημα. Ελαφρύ εργαλείο για τις λεπτομέρειες των κατασκευών σας ή για τα...\nΠλάστης ακρυλικός STAEDTLER 870005\nΚωδ. : 1030975\nΠλάστης ακρυλικός για δημιουργικές κατασκευές. Πλάθει το FIMO σε ίδιες επίπεδες στρώσεις και λειαίνει επιφάνειες από πηλό. Καθαρίζεται εύκολα. Διαστάσεις : 2,5 x 20,5 cm ...\nΕμφανίζονται 1 -18 από 122 προϊόντα


Nikon DSLR D3500 18-55mm VR Μαύρο - DSLR\nΚΕΝΤΡΙΚΗ > ΦΩΤΟΓΡΑΦΙΑ & ΗΧΟΣ > ΦΩΤΟΓΡΑΦΙΚΕΣ ΜΗΧΑΝΕΣ > DSLR > Nikon DSLR D3500 18-55mm VR Μαύρο\nNikon DSLR D3500 18-55mm VR Μαύρο\nΜε μεγάλο αισθητήρα 24.2MP DX φορμά, ISO έως και 25.600 και λειτουργία SnapBridge για αποστολή των λήψεών σου στο smartphone σου\nΤαχύτητα λήψης (fps):5 fps\nΚωδικός Πλαίσιο: 2992329\nΞεπέρασε τα συνηθισμένα με την Nikon D3500: είτε φωτογραφίζεις ιδιαίτερες περιστάσεις είτε την καθημερινότητά σου, βιώστε τη χαρά της φωτογράφισης στην αυθεντική μορφή της. Η compact DSLR D3500 συνδυάζει την κορυφαία ποιότητα κατασκευής με μοναδική απόδοση. Ο εύκολος χειρισμός της σε διευκολύνει εξαιρετικά για να τραβάς και να μοιράζεσαι τις σημαντικές στιγμές σου.\nΜε μεγάλο αισθητήρα DX φορμά 24.2 MP καταγράφει πεντακάθαρες, φωτεινές φωτογραφίες ακόμη και σε περιβάλλον με χαμηλό φωτισμό. Έχει λειτουργία οδηγού για εσένα που κάνεις τα πρώτα σου βήματα στην φωτογράφιση και ενσωματώνει τεχνολογίας όπως SnapBridge και Bluetooth για να συγχρονίζεις τις smart συσκευές σου και να μεταφέρεις απευθείας τις λήψεις σου χωρίς πολύπλοκες διαδικασίες.


Συγκλονίζει ο πατέρας μαθήτριας που λάμβανε ερωτικά μηνύματα από τον δάσκαλο της | ΝΕΑ ΠΙΕΡΙΑΣ\nΣυγκλονίζει ο πατέρας μαθήτριας που λάμβανε ερωτικά μηνύματα από τον δάσκαλο της\nΣοκ έχει προκαλέσει η είδηση ότι οι Αρχές προχώρησαν στη σύλληψη ενός δασκάλου σε Δημοτικό σχολείο της Αττικής έπειτα από καταγγελίες γονιών ότι έστελνε ερωτικά μηνύματα σε μαθήτριες.\n“Ήμουν χθες στην εργασία μου και ήρθε μία συνάδελφος και μητέρα και μου είπε ότι συνελήφθη ο συγκεκριμένος δάσκαλος για παιδεραστία. Μετά μου είπε ότι έχουν κατασχέσει το laptop του. Φεύγοντας εγώ από την εργασία μου πήγαν να ρωτήσω γιατί έχω και εγώ παιδί εκεί πέρα. Έμαθα ότι ο συγκεκριμένος κύριος έστελνε ερωτικά μηνύματα μέσω Messenger και viber και ότι είχε ασελγήσει, βέβαια, δεν ξέρω κατά πόσο υφίσταται αυτό”, είπε ένας πατέρας του οποίου η κόρη φοιτεί στο συγκεκριμένο σχολείο.\n“Το δικό μου το παιδί δεν είναι στην ίδια τάξη με τον συγκεκριμένο δάσκαλο. Όταν ρώτησα το δικό μου παιδί μου είπε ότι δεν την είχε πειράξει. Προσέφερε κεράσματα στα παιδιά. Δεν είχα ασχοληθεί τότε γιατί νόμιζα ότι είναι ένας καλός δάσκαλος που κερνάει τα παιδάκια. Το συγκεκριμένο δάσκαλο τον γνωρίζω μόνο φατσικά”, σημείωσε.\n“Τον περιμένουμε όλοι να γυρίσει, καταλαβαίνετε τι θέλω να πω.... Δεν θα το αφήσουμε να περάσει έτσι. Κανένας πατέρας δεν θα το άφηνε έτσι. Απορώ που είχε και δύο παιδάκια και ο ίδιος. Αυτό το πράγμα είναι αρρώστια. Θα κινηθούμε νομικά σε βάρος του... Έχω μάθει ότι τα μηνύματα είναι σεξουαλικού περιεχομένου”, πρόσθεσε.


Το μεγαλείο ψυχής του ιερέα που έχασε το επτάχρονο παιδί του από το φονικό «έθιμο» των βεγγαλικών - ΑΡΧΑΓΓΕΛΟΣ ΜΙΧΑΗΛ\nΑρχική/ΔΙΑΦΟΡΑ/Το μεγαλείο ψυχής του ιερέα που έχασε το επτάχρονο παιδί του από το φονικό «έθιμο» των βεγγαλικών\nΤο μεγαλείο ψυχής του ιερέα που έχασε το επτάχρονο παιδί του από το φονικό «έθιμο» των βεγγαλικών\nΕίχε πει το «Δεύτε λάβετε φως», το χαιρόταν. Θυμόταν που πάλευε μικρός να πάρει πρώτος τη φλόγα. Τώρα παπάς, ξέρει πως δεν είναι αυτό το φως, άλλο φως έχουμε ανάγκη να πάρουμε, τώρα το ξέρει, αλλά συνεχίζει να χαμογελά με το πάθος των μικρών παιδιών που θέλουν να είναι πάντα πρώτοι.\nΚι ύστερα γέμισε φώτα η Εκκλησία. «Πάμε, Χρηστάκο» είπε στον γιο του που ήταν δίπλα του. Χαιρόταν ο Χρηστάκος, μπορεί κάπως να λέγανε για τον παπά πατέρα του τα πρωτάκια από το δημοτικό, αλλά σήμερα… σήμερα ήταν άλλο. Φορούσε τη χρυσή στολή με τα κόκκινα και του πήγαινε.


Κυριακή, 24 Μάιος 2020 09:40\nΑπό τα πρώτα πράγματα που κάνει κανείς μόλις βρεθεί στα Χανιά, δεν είναι άλλο από την καθιερωμένη βόλτα στο Παλιό Λιμάνι της πόλης. Πρόκειται για ένα αληθινό κόσμημα ανεκτίμητης αξίας για την πανέμορφη πόλη της Κρήτης και αποτελεί σημείο αναφοράς και το πιο ζωντανό κομμάτι της.\nΚατασκευασμένο από τους Ενετούς (γι' αυτό είναι γνωστό και ως Ενετικό Λιμάνι) μεταξύ 1320-1356, υπήρξε σημαντικός σταθμός για το βενετσιάνικο πολεμικό ναυτικό επί Eνετοκρατίας και ένα από τα σπουδαιότερα εμπορικά λιμάνια της ανατολικής Μεσογείου.\nΑπό το Ναυτικό Μουσείο στο δυτικό άκρο του μέχρι και το Νεώριο Moro στον ανατολικό μυχό του, απλώνεται σε όλο της το μεγαλείο η ομορφιά και η καλαισθησία ενός από τα πιο ρομαντικά σημεία της Κρήτης.\nΚατά μήκος της παραλιακής περαντζάδας μπορεί να παρατηρήσει κανείς τις ιδιαιτερότητες της αρχιτεκτονικής των Ενετών, όπως αποτυπώνονται στα χαρακτηριστικά στενά κτίρια, καθώς και τον Αιγυπτιακό Φάρο, ο οποίος μονοπωλεί τα βλέμματα όλων.\nΜεταξύ των Ακτών Κουντουριώτου και Τομπάζη στέκει ένα από τα λίγα εναπομείναντα δείγματα ισλαμικής τέχνης της Αναγέννησης, το Γιαλί Τζαμισί, που είναι αφιερωμένο στον πρώτο φρούραρχο Χανίων, τον Κιουτσούκ Χασάν (από πολλούς θα ακούσετε να το αποκαλούν και με αυτή την ονομασία).\nΜε κατεύθυνση ανατολικά συναντώνται τα Νεώρια (γνωστά και ως αρσενάλια). Πρόκειται για πέτρινα κτίσματα με αψιδωτή πρόσοψη, τα οποία λειτουργούσαν ως χώρος επισκευής των πλοίων του ενετικού στόλου. Η παραλιακή περαντζάδα καταλήγει λίγα μέτρα πιο κάτω στο Νεώριο Moro, που έχει ανακατασκευαστεί και λειτουργεί ως εκθετήριος χώρος του Ναυτικού Μουσείου και cafe.\nΗ τροπική γωνιά της Ελλάδας - Tο Φοινικόδασος του Βάι\nΌταν ο Ζορμπάς χόρευε στην Κρήτη και ξεσήκωνε τον πλανήτη - Το βίντεο με τον Άντονι Κουίν στο Σταυρό


Κριτική Θεολογία: Μαΐου 2018\nΠΑΔΑΓΩΓΙΚΕΣ-ΔΙΔΑΚΤΙΚΕΣ-ΥΠΗΡΕΣΙΑΚΕΣ ΔΡΑΣΤΗΡΙΟΤΗΤΕΣ ΜΑΙΟΥ 2018\nΠαιδαγωγικές-Διδακτικές -Υπηρεσιακές δραστηριότητες Μαΐου\nΕνδοσχολικές επιμορφώσεις συλλόγων καθηγητών σχολείων παιδαγωγικής ευθύνης: 3.\nΠαιδαγωγικές-διδακτικές καθοδηγήσεις: 8\n1. 2ο Γυμνάσιο Τρίπολης(παιδαγωγικής ευθύνης)02-05-2018: Συνεργασία με Δ/ντρια και καθηγητές για τη θεματική εβδομάδα, προβληματισμοί, οδηγίες.\n2.Τηλεπιμόρφωση καθηγητών ειδικότητας όλων των νομών ευθύνης - υπηρεσιακή ενημέρωση 04-05-2018. Θέματα:\nα)Θεολογικά: «Κριτική θεώρηση της προσωπικότητας και του έργου του Μ. Κωνσταντίνου».\nΒ) Παιδαγωγικά: Διαχείριση τάξης.\n3. ΓΕΛ Αρεόπολης Λακωνίας(παιδαγωγικής ευθύνης) 07-05-2018: Τηλεπικοινωνία- συνεργασία με Δ/ντή, για θέματα του σχολείου, αλληλοενημέρωση, προβληματισμοί, οδηγίες.\n4.Γυμνάσιο-ΓΕΛ Σκάλας Λακωνίας(παιδαγωγικής ευθύνης) 09-05-2018: Τηλεπικοινωνία- συνεργασία με Δ/ντές, για θεματική εβδομάδα, Δημιουργικές εργασίες, θέματα των σχολείων, οδηγίες.\n5.Τηλεπιμόρφωση καθηγητών ειδικότητας όλων των νομών ευθύνης - υπηρεσιακή ενημέρωση 11-05-2018. Θέματα:\nα)Θεολογικά: «Η άλλη όψη του Βυζαντίου».\nβ) Παιδαγωγικά: «Η Διαχείριση των ζωηρών παιδιών».\n6. Γυμνάσιο-ΓΕΛ Καστορείου Λακωνίας(παιδαγωγικής ευθύνης) 14-05-2018: Τηλεπικοινωνία- συνεργασία με Δ/ντές, για θεματική εβδομάδα, Δημιουργικές εργασίες, θέματα των σχολείων, οδηγίες.\n7. Τηλεπιμόρφωση καθηγητών ειδικότητας όλων των νομών ευθύνης - υπηρεσιακή ενημέρωση 16-05-2018. Θέματα: α)Θεολογικά: «Η αντιμετώπιση των αλλοθρήσκων κατά το Κοράνιο».\nΒ) Ιστορικά: «Η γενοκτονία των Ποντίων».\n8. ΓΕΛ Νεάπολης Λακωνίας 21-05-2018: Συνεργασία με Δ/ντρια-παιδαγωγική διδακτική καθοδήγηση.\n9. ΕΠΑΛ Νεάπολης Λακωνίας 21-05-2018: Συνεργασία με Δ/ντή-παιδαγωγική διδακτική καθοδήγηση.\n10. ΓΕΛ Σκάλας Λακωνίας(παιδαγωγικής ευθύνης) 22-05-2018: Ενδοσχολική Επιμόρφωση συλλόγου διδασκόντων. Θέμα: Διαχείριση Τάξης.\n11. Γυμνάσιο Σκάλας Λακωνίας(παιδαγωγικής ευθύνης) 22-05-2018: Ενδοσχολική Επιμόρφωση συλλόγου διδασκόντων. Θέμα: Διαχείριση Τάξης.\n12. ΓΕΛ Αρεόπολης Λακωνίας(παιδαγωγικής ευθύνης)23-05-2018:Παιδαγωγική συνάντηση με σύλλογο διδασκόντων -επίλυση αποριών- οδηγίες.\n13.Τηλεπιμόρφωση καθηγητών ειδικότητας όλων των νομών ευθύνης - υπηρεσιακή ενημέρωση 25-05-2018. Θέματα:\nα)Θεολογικά: Η πτώση των πρωτανθρώπων κατά το Κοράνιο.\n(Επιδράσεις από Π.Διαθήκη)\nβ)Εκπαιδευτικά:Ποιά στοιχεία λαμβάνονται υπόψιν για την κατάθεση της προφορικής βαθμολογίας στο Λύκειο.\n14.Γυμνάσιο Νεάπολης Λακωνίας 29-05-2018: Συνεργασία με Δ/ντρια-παιδαγωγική διδακτική καθοδήγηση.\n15. Γυμνάσιο Ελαφονήσου Λακωνίας 30-05-2018: Συνεργασία με Δ/ντή-παιδαγωγική διδακτική καθοδήγηση.\nΑναρτήθηκε από ΕΥΤΥΧΙΟΣ ΚΑΛΟΓΕΡΑΚΗΣ στις 7:17 π.μ. Δεν υπάρχουν σχόλια:\nΑναρτήθηκε από ΕΥΤΥΧΙΟΣ ΚΑΛΟΓΕΡΑΚΗΣ στις 1:24 μ.μ. Δεν υπάρχουν σχόλια:\nΑναρτήθηκε από ΕΥΤΥΧΙΟΣ ΚΑΛΟΓΕΡΑΚΗΣ στις 12:24 μ.μ. Δεν υπάρχουν σχόλια:


ΠΑΙΔΙΚΟ (Κ16): Τα αποτελέσματα της 5ης & 6ης αγωνιστικής\nΣυνεχίστηκε το Παιδικό Πρωτάθλημα (Κ16) της ΕΠΣ Κέρκυρας, με τη διεξαγωγή τριών αγώνων. Πιο αναλυτικά:\n• ΒΟΡΕΙΟΣ ΟΜΙΛΟΣ\nΤα αποτελέσματα - 5η αγωνιστική (τελευταία Α' Γύρου)\n• (Σάββατο 22 Δεκεμβρίου 2018):\nΑ.Γ.Σ. Ορφέας Κανονιού - Α.Ο. Κασσιώπη (Αναβλήθηκε)\nΠ.Α.Σ. Δίας Κασσιώπης - Α.Σ. Οδυσσέας Αυλιωτών (Αναβλήθηκε)\n• (Πέμπτη 27 Δεκεμβρίου 2018):\nΑ.Ο. Αστέρας Λιαπάδων - Α.Π.Σ. Ολυμπιάδα Καρουσάδων/Α.Ο. Αχιλλέας Νυμφών 0-9\nΑ.Π.Σ. Ολυμπιάδα Καρουσάδων/Α.Ο. Αχιλλέας Νυμφών 10\nΑ.Ο. Κασσιώπη 8 *\nΑ.Γ.Σ. Ορφέας Κανονιού 7 *\nΑ.Σ. Οδυσσέας Αυλιωτών 6 *\nΠ.Α.Σ. Δίας Κασσιώπης 4 *\nΣημείωση: Εκκρεμούν τα εξ αναβολής ματς της 5ης αγωνιστικής μεταξύ Α.Γ.Σ. Ορφέα Κανονιού - Α.Ο. Κασσιώπης και Π.Α.Σ. Δία Κασσιώπης - Α.Σ. Οδυσσέα Αυλιωτών.\nΗ επόμενη αγωνιστική (6η, πρεμιέρα Β' Γύρου)\n• (Σε ημερομηνία που θα οριστεί):\nΑ.Π.Σ. Ολυμπιάδα Καρουσάδων/Α.Ο. Αχιλλέας Νυμφών - Α.Γ.Σ. Ορφέας Κανονιού\nΠ.Α.Σ. Δίας Κασσιώπης - Α.Ο. Αστέρας Λιαπάδων\nΑ.Σ. Οδυσσέας Αυλιωτών - Α.Ο. Κασσιώπη\n• ΝΟΤΙΟΣ ΟΜΙΛΟΣ\nΑ.Ο. Αστέρας Μωραϊτίκων - Ο.Φ.Α.Μ. 1-10\nΠ.Α.Ο.Σ. Κανονιού - Α.Π.Σ. Κρόνος Αργυράδων 5-1\n• (Κυριακή 6 Ιανουαρίου 2019):\nΑ.Ο. Παξοί - Α.Ε. Λευκίμμης\nΡεπό: Α.Π.Σ. Θύελλα Γαρίτσας\nΑ.Ε. Λευκίμμης 12 *\nΑ.Ο. Παξοί 8 *\nΑ.Π.Σ. Θύελλα Γαρίτσας 7 *\nΠ.Α.Ο.Σ. Κανονιού 7\nΑ.Π.Σ. Κρόνος Αργυράδων 3 *\nΑ.Ο. Αστέρας Μωραϊτίκων 0\nΣημείωση: Εκκρεμεί το εξ αναβολής ματς της 5ης αγωνιστικής μεταξύ Α.Π.Σ. Κρόνου Αργυράδων - Α.Π.Σ. Θύελλας Γαρίτσας, καθώς και το ματς της 6ης αγωνιστικής μεταξύ Α.Ο. Παξών - Α.Ε. Λευκίμμης, το οποίο ορίστηκε για την Κυριακή 6/1.\n• (Σάββατο 5 Ιανουαρίου 2019):\nΟ.Φ.Α.Μ. - Π.Α.Ο.Σ. Κανονιού\nΑ.Ε. Λευκίμμης - Α.Π.Σ. Θύελλα Γαρίτσας\n• (Κυριακή 13 Ιανουαρίου 2019):\nΑ.Ο. Παξοί - Α.Ο. Αστέρας Μωραϊτίκων\nΡεπό: Α.Π.Σ. Κρόνος Αργυράδων\n• ΠΟΛΛΕΣ ΕΥΧΕΣ ΓΙΑ ΧΡΟΝΙΑ ΠΟΛΛΑ ΚΑΙ ΧΑΡΟΥΜΕΝH ΠΡΩΤΟΧΡΟΝΙΑ: Από το Αθλητικό Κέντρο «ΒΛΑΣΣΗ» και την Ακαδημία Ποδοσφαίρου Α.Γ.Σ ΟΡΦΕΑΣ. Διαθέτει γήπεδα 6Χ6, 8Χ8 και 11Χ11, καθώς και Ακαδημία για ηλικίες από 5 έως 16 ετών. Τηλέφωνα επικοινωνίας: 26610-46792 & 6932871892\n• ΘΕΡΜΕΣ ΕΥΧΕΣ ΓΙΑ ΚΑΛH NEA XΡONIA (2019), ΜΕ ΥΓΕΙΑ: Από την Ακαδημία Ποδοσφαίρου "Ρόμα". Εδώ, τα μικρά παιδιά διδάσκονται τα μυστικά της μπάλας, με μεθοδικό τρόπο. Η σχολή λειτουργεί από το 2013, ενώ διαθέτει τμήματα Μπαμπίνι, Προτζούνιορ, Τζούνιορ και Προπαίδων. Ιδρυτής, υπεύθυνος και προπονητής της "Ρόμα", είναι η παλιά μεγάλη δόξα του ελληνικού ποδοσφαίρου, Μανώλης Ροκίδης. Για πληροφορίες ή για εγγραφές, οι ενδιαφερόμενοι μπορούν να καλέσουν στο 6944305764.


Greekvolley.gr - Ο Α' αντιπρόεδρος της Ε.Ο.ΠΕ. Παναγιώτης Αντωνόπουλος ξανά υποψήφιος\nΤρίτη, 2 Μαρτίου 2021 - 00:15\nΟ Παναγιώτης Αντωνόπουλος ανακοίνωσε την υποψηφιότητα του για τις εκλογές της Ομοσπονδίας Πετοσφαίρισης κάνοντας την ακόλουθη δήλωση:\n«Από μικρή ηλικία που ξεκίνησα την ενασχόλησή μου με το βόλεϊ και μέχρι σήμερα, έχω υπηρετήσει το άθλημα από όλες τις θέσεις. Ως αθλητής αγωνίστηκα στις ομάδες της Ε.Α.Π και του Έσπερου Πάτρας, έχω κληθεί στην Εθνική Εφήβων. Ως προπονητής έχω προσφέρει τις υπηρεσίες μου σε ομάδες της Αχαΐας. Σε συνεργασία με την ομοσπονδία έχω βάλει και εγώ το λιθαράκι μου στην ανάπτυξη του βόλεϊ ως προπονητής κλιμακίων και ως πρώτος και δεύτερος προπονητής στις εθνικές ομάδες Κορασίδων - Νεανίδων. Την Εθνική Γυναικών ως Α προπονητής μαζί με τους συνεργάτες μου την οδηγήσαμε στη 4η θέση στους Μεσογειακούς Αγώνες της Λαττάκεια το 1987. Είμαι καθηγητής φυσικής αγωγής στη δευτεροβάθμια εκπαίδευση και στη νυν διοίκηση της Ε.Ο.ΠΕ. Α' Αντιπρόεδρος και μέλος του Δ.Σ. της Ένωσης Σωματείων Πετοσφαίρισης Πελοποννήσου.\n«Την τελευταία τετραετία ξεκίνησε μία μεγάλη προσπάθεια εξυγίανσης της Ελληνικής Ομοσπονδίας Πετοσφαίρισης με την αποπληρωμή των χρεών που ταλαιπωρούν το Ελληνικό Βόλεϊ, αλλά παράλληλα δεν έγινε καμία έκπτωση στο αγωνιστικό κομμάτι και ιδιαίτερα στις Εθνικές ομάδες. Το πρώτο βήμα έχει στεφθεί με επιτυχία, η προσπάθεια αυτή πρέπει να συνεχιστεί για να πατήσει ξανά το αγαπημένο μας άθλημα γερά στα πόδια του και γι'αυτό τον λόγο ανακοινώνω την υποψηφιότητά μου με τον συνδυασμό "Πρώτα το Βόλεϊ" στο πλευρό του Γιώργου Καραμπέτσου. Έχουμε όλοι χρέος να συνεχίσουμε την βοήθεια, ο καθένας από το μετερίζι του».


Τραγουδίστρια χώρισε έπειτα από οκτώ χρόνια σχέσης! ~ e-gossiproom\nΤραγουδίστρια χώρισε έπειτα από οκτώ χρόνια σχέσης!\nΗ προσωπική ζωή της Μαριάντας Πιερίδη βρίσκεται στο προσκήνιο από τον περασμένο Φεβρουάριο, οπότε και ακουγόταν πολύ έντονα ότι εκείνη και ο αγαπημένος της Δημήτρης Καμενίδης έδωσαν τέλος στη σχέση τους έπειτα από περίπου οκτώ χρόνια.\nΤο βράδυ της Παρασκευής, η επιτυχημένη τραγουδίστρια αποφάσισε να λύσει τη σιωπή της και μίλησε στην κάμερα του STAR, που τη συνάντησε στην απονομή του πλατινένιου δίσκου του Βασίλη Καρρά, αποκαλύπτοντας πως περνάει μία δύσκολη περίοδο στη ζωή της.\n«Ειδικά αυτή την περίοδο κλαίω με πολλά τραγούδια του Βασίλη Καρρά» ανέφερε, αφήνοντας να εννοηθεί πως δεν είναι και στην καλύτερή της φάση…


Ανανέωσε με τον Ολυμπιακό ο Αβραάμ! - Ποδόσφαιρο - gavros.gr\nΑνανέωσε με τον Ολυμπιακό ο Αβραάμ!\nΔευτέρα, 1 Ιουλίου 2019 - 17:07\nΉταν γνωστό εδώ και καιρό ωστόσο πλέον έγινε και επίσημο. Ο Αβραάμ Παπαδόπουλος ανανέωσε το συμβόλαιό του με τον Ολυμπιακό και έτσι θα συνεχίσει να αγωνίζεται και τη νέα περίοδο με τα «ερυθρόλευκα».\nΈτσι έγινε πράξη, η συμφωνία που είχε ο Έλληνας αμυντικός με τον Βαγγέλη Μαρινάκη προκειμένου να παραμείνει στην ομάδα.\nΝα υπενθυμίσουμε ότι ο 35χρονος στόπερ επέστρεψε στο Λιμάνι την προηγούμενη μεταγραφική περίοδο.\nΗ σχετική ανάρτηση της ΠΑΕ Ολυμπιακός:\nΟ Aβραάμ Παπαδόπουλος ανανέωσε με τον Ολυμπιακό! / Avraam Papadopoulos has renewed with Olympiacos FC! ????⚪ #olympiacos #AvraamPapadopoulos #WeKeepOnDreaming pic.twitter.com/lUHvK4BOsw\nΤο ευχαριστώ του Ζιλ Ντίας (pic)\nΟ Πορτογάλος πρώην εξτρέμ του Ολυμπιακού έστειλε το δικό του ευχαριστώ στην ομάδα του Πειραιά.\nΘέλει να γεμίσει το γήπεδο η Πλζεν\nΟι Τσέχοι ανακοίνωσαν αρκετά φτηνά εισιτήρια για την αναμέτρηση κόντρα στον Ολυμπιακό στις 23 Ιουλίου.


OI ΑΓΓΕΛΟΙ ΤΩΝ ΕΛΛΗΝΩΝ: Τις πρωτόγονες ιδιότητες του μυαλού του καταναλωτή εξετάζουν οι εταιρίες μάρκετινγκ\nΗ σύγχρονη τεχνολογία προσφέρει μία απάντηση στο ερώτημα του Ογκιλβι, που πέθανε το 1999, με τους ερευνητές της αγοράς να πειραματίζονται με εφαρμογές ηλεκτρονικών υπολογιστών και έξυπνων κινητών τηλεφώνων που υπόσχονται να αποκαλύψουν τις διεργασίες στο υποσυνείδητο των καταναλωτών.\nΟι παραδοσιακές έρευνες αγοράς ήταν σαφείς και απαλλαγμένες από συναισθηματισμό: ο καταναλωτής εξασφάλιζε δείγμα του προϊόντος και καλείτο να απαντήσει σε ερωτήσεις γύρω από αυτό. Οι έρευνες, όμως, αποτυγχάνουν συστηματικά. «80% των νέων προϊόντων αποτυγχάνουν, λόγω ελλείψεων στις παραδοσιακές μεθόδους ερευνών αγοράς», λέει ο ειδικός Ρομπ Στίβενς.\nΗ ομάδα του κ. Στίβενς πραγματοποιεί λεπτομερείς έρευνες αγοράς σε μικρά δείγματα καταναλωτών. Στις έρευνες αυτές, οι συνεργάτες του Στίβενς αξιοποιούν μέσα προηγμένης τεχνολογίας για την καταγραφή των εκφράσεων του προσώπου των ερωτηθέντων, τεχνική γνωστή ως «κωδικοποίηση προσώπου», ενώ χρησιμοποιούν επίσης τεχνολογία παρακολούθησης της κίνησης των ματιών.\nΤο πρόβλημα είναι ότι τέτοιες χειροκίνητες τεχνικές, όπως η κωδικοποίηση προσώπου, απαιτούν πολλές ώρες εργασίας από την ομάδα των ερευνητών, γεγονός που σημαίνει ότι τέτοιες έρευνες δεν μπορούν παρά να γίνονται σε μικρά δείγματα καταναλωτών. Αν, όμως, μέρος της κοπιαστικής δουλειάς αναλάβουν ηλεκτρονικοί υπολογιστές, τότε το δείγμα θα μπορεί να είναι πολύ μεγαλύτερο. «Οι εκφράσεις του προσώπου μπορούν να καταγραφούν από υπολογιστή, αφού πρόκειται απλά για κινήσεις pixel στην οθόνη», λέει ο δημιουργός τέτοιου επαναστατικού λογισμικού δρ. Ρομπέρτο Βαλέντι του Πανεπιστημίου του Αμστερνταμ.


Η κυρία Γιάννα γιορτάζει το '21 | anagnostis.org - Ειδήσεις\nΤρίτη 15/09/2020 - 21:06 0\nΗ κυρία Γιάννα γιορτάζει το '21\nΗ επίσκεψή της στην Κόρινθο, η «διαφωτιστική» ανακοίνωση και οι παρατηρήσεις. Του Τόλη Κοΐνη\nΑνέγνωσα εις το “φαίησμπουκ” μια επι πληρωμή καταχώρηση της υπό την κυρία Γιάννα Δασκαλάκη επιτροπής εορτασμού των δυο αιώνων από την Επανάσταση. Η εν λόγω κυρία επισκέφθηκε και την Κόρινθο και η επιτροπή της έβγαλε μια διαφωτιστική ανακοίνωση.\nΜερικές παρατηρήσεις είναι αναγκαίες.\n1. Δεν αναφέρει λέξη για το ποιοι ήταν εκείνοι που πολιόρκησαν και πήραν το κάστρο της Ακροκορίνθου. Αρά την επιτροπή της οι αγωνιστές δεν την ενδιαφέρουν.\n2. Τον Γενάρη του '22 η Εθνοσυνέλευση της Επιδαύρου μέσα στην γενική χαρά από το μήνυμα της απελευθέρωσης της Κορίνθου την όρισε ως έδρα του Εκτελεστικού και του Βουλευτικού. Η φράση στο κείμενο είναι: «οι Επαναστάτες εγκατέστησαν στην Αρχαία Κόρινθο τα γραφεία της«ΠροσωρινήςΔιοικήσεως». Πρώτον το “Επαναστάτες” είναι γενικόλογη. Οι αντιπρόσωποι των Περιφερειών μερικοί των οποίων είχαν αυτοορισθεί θα ήταν το σωστό. Δεύτερον τα “γραφεία” είναι εντελώς αδόκιμος όρος\n3. Η πρώτη απόφαση που θεμελίωσε το Ελληνικό κράτος ήταν «η σύναψη εσωτερικού και εξωτερικού δανείου», κατά την επιτροπή της κ. Γιάννας. Δηλαδή θεμελιώσαμε κράτος επειδή αντικαταστήσαμε τους Οθωμανούς με Ευρωπαίους (κυρίως Άγγλους) δανειστές.\n4. «Ψηφίστηκε», μας λέει η ίδια ανακοίνωση, «η ίδρυση του Τακτικού Στρατού». Τακτικός στρατός όμως είχε ιδρυθεί από τον προηγούμενο χρόνο και είχε διαπρέψει σε δύο περιπτώσεις στα πεδία των μαχών. Μια εμποδίζοντας την απόβαση των Τούρκων στην Καλαμάτα το καλοκαίρι του 1821 και μια εμποδίζοντας την έξοδο των Τούρκων από το Ναύπλιο στις 4/12/1821. Το μόνο που έγινε στην Κόρινθο ήταν το πως θα πάρουν τον τακτικό στρατό από τα χέρια του Δ.Υψηλάντη. Τον τακτικό στρατό επιθεώρησε εν είδει στρατάρχου ο Μαυροκορδάτος έξω από την Κόρινθο και τον πήρε στην Δυτική Ελλάδα όπου και τον κατέστρεψε στην μάχη του Πέτα. Το ότι άφησε χωρίς τακτικό στράτευμα ακάλυπτη την Πελοπόννησο μπροστά στην κάθοδο της στρατιάς του Δράμαλη είναι μια από τις αλήθειες, που θέλει να κρύψει η κ.Γιάννα και η Επιτροπή της.\n5. Δεν μας λέει πότε και γιατί σταμάτησε η Κόρινθος να είναι έδρα της «Προσωρινής Διοικήσεως». Το ότι εκείνη η φοβερή Κυβέρνηση παρέδωσε αμαχητί την «πρωτεύουσά» της και το άπαρτο υπό κανονικές συνθήκες κάστρο της Ακροκορίνθου ντρέπονται να μας το πουν. Ο φοβερός φρούραρχος που είχε διορίσει ο Μαυρκορδάτος και η παρέα του, το έβαλε στα πόδια (αφού πρώτα δολοφόνησε άνανδρα τον αιχμάλωτο Κιαμήλ Μπέη) και ήρθε στο Άργος. Μόλις αντιλήφθηκαν οι Αργείτες τι έγινε, τον διαπόμπευσαν, μουτζουρωμένο, δαρμένο και στον γάιδαρο καβάλα (ανάποδα). Θα τον είχαν σκοτώσει αν δεν προλάβαινε ο Τσώκρης να τον πιάσει και να περάσει από κανονικό δικαστήριο.\n6. Δεν μας λέει τι απέγινε εκείνη η φοβερή Κυβέρνηση… Το μόνο που έκανε ήταν να φορτώσει σε μουλάρια τα «χαρτιά» της να τα φέρει στο Άργος και επειδή εδώ βρώμαγε μπαρούτι, να κατευθυνθεί στους Μύλους και να μπαρκάρει σε Υδρέικα καράβια. Σε όλη την διάρκεια της μάχης των Δερβενακίων δεν εμφανίσθηκε κανένας επίσημος, με μοναδική εξαίρεση τον Πρόεδρο του Βουλευτικού, Δημήτριο Υψηλάντη που στάθηκε από τους πρώτους στον πόλεμο.\n7. Τελευταίο … Δεν σταματάει στο 21 η Επιτροπή, αλλά ασχολείται και με όλα τα 200 χρόνια που πέρασαν από τότε.. γράφοντας ότι η «Κόρινθος απετέλεσε την ατμομηχανή της Ελληνικής Οικονομίας» … Αυτά τα γράφει απλώς για να καλοπιάσει κάποιους τοπικούς παράγοντες. Ως γνωστόν τα κέντρα της Ελληνικής Οικονομίας ήταν η Ερμούπολη, η Πάτρα και η Σύρος… αλλά αυτά είναι ψιλά γράμματα.\nΤόλης Κοΐνης Κόρινθος Κορινθία Επανάσταση 1821


Telegraph: Tα Ελγίνεια ανήκουν στη Βρετανία κυρία Κλούνεϊ! – Androsportal\nTelegraph: Tα Ελγίνεια ανήκουν στη Βρετανία κυρία Κλούνεϊ!\n«Τα Ελγίνεια ανήκουν στη Βρετανία, κυρία Κλούνεϊ» ανέφερε δημοσίευμα της βρετανικής Telegraph που εξαπολύει επίθεση στην Ελλάδα για το θέμα της επιστροφής των γλυπτών, με αφορμή την επίσκεψη της Αμάλ Αλαμουντίν-Κλούνεϊ στην Αθήνα.\nΣτο προκλητικό δημοσίευμα ο δημοσιογράφος Τζέρεμι Πάξμαν αναφέρει ότι «εάν ο άθλιος λόρδος Έλγιν δεν είχε λεηλατήσει τα έργα τέχνης, θα μπορούσαν να έχουν καταλήξει στα θεμέλια κάποιου κεμπαπτζίδικου της Αθήνας».\nΚαι εξηγεί ότι την εποχή εκείνοι οι Αθηναίοι είχαν τη συνήθεια να καταστρέφουν τα μαρμάρινα αγάλματα για την παραγωγή ασβέστη και χρησιμοποιούσαν μέρη αυτών ως βάσεις για άλλα κτίσματα.\nΤονίζει ότι την εποχή που ο Έλγιν απέσπασε τα Γλυπτά, η Ελλάδα βρισκόταν υπό τουρκική κατοχή.\nΠαράλληλα γράφει ότι τα γλυπτά δεν πρόκειται να τα επανατοποθετηθούν στο μνήμειο, τονίζοντας ότι μια τέτοια κίνηση θα άνοιγε τον ασκό των διεκδικήσεων προς όλα τα μουσεία.\n«Τα σύγχρονα επιχειρήματα είναι στην ουσία πολιτικά: μια φτωχή μεσογειακή κουλτούρα απαιτεί την αποκατάσταση της ξεθωριασμένης αυτοκρατορικής εξουσίας» αναφέρει και χαρακτηρίζει το Μουσείο της Ακρόπολης μοναδικό επειδή σκοπό έχει «να δείξει όχι τι έχει στην κατοχή του αλλά τι δεν έχει».\n«Νωρίτερα, αυτό το μήνα, οι ελληνικές αρχές ξενάγησαν την κ. Κλούνεϊ στο υπέροχο νέο μουσείο, για το οποίο η χώρα έχει ξοδέψει εκατομμύρια τα οποία δεν έχει» αναφέρει το δημοσίευμα.\nΠροηγούμενο: Με επιτυχία η ξενάγηση στην αρχαία γεωμετρική πόλη της Ζαγοράς\nΕπόμενο: Ελεύθερος χωρίς περιοριστικούς όρους ο συλληφθείς για πρόκληση δέκα πυρκαγιών στην Άνδρο – Θα υποβληθούν αγωγές και μηνύσεις κατά του καταγγέλλοντα και του Ελληνικού Δημοσίου


Πληγωμένες Θηλές - Lansinoh\nΠολλές μητέρες αναφέρουν πως οι θηλές τους είναι ευαίσθητες και ερεθισμένες στην αρχή. Μην πανικοβληθείτε αν συμβαίνει κάτι τέτοιο και σε εσάς. Είναι σύνηθες, το 80-95% των μαμάδων, να βιώσουν ερεθισμό στις θηλές σε ένα βαθμό. Συνήθως σχετίζεται με λάθος τοποθέτηση του μωρού κατά το θηλασμό, όταν το μωρό δεν πιάνει καλά τη θηλή. Η σωστή θέση είναι απαραίτητη για έναν επιτυχημένο θηλασμό. Σε περίπτωση που αντιμετωπίζετε προβλήματα, ελάτε σε επαφή με τη μαία σας ή τον επαγγελματία υγείας. Επίσης μπορείτε να επισκεφτείτε τη σελίδα μας και να ενημερωθείτε για τις διαφορετικές θέσεις μητρικού θηλασμού.\nΣτο μεταξύ η Lansinoh HPA® Λανολίνη μπορεί να βοηθήσει στην επούλωση και προστασία των τραυματισμένων θηλών. Είναι 100% φυσική και ασφαλής για το μωρό και τη μητέρα .Επίσης είναι η μοναδική στον κόσμο που χάρη στην καθαρότητά της φέρει σφραγίδα από τη Βρετανική Αλλεργιολογική Εταιρία. Πλεονέκτημα επίσης αποτελεί το ότι δεν χρειάζεται να αφαιρεθεί πριν το θηλασμό, σε σύγκριση με άλλα παρόμοια προιόντα .\nΑνακούφιση προβλημάτων στο στήθος\nΕίναι φυσικό το στήθος σας να μεγαλώσει, να βαρύνει και να είναι λίγο πιο ευαίσθητο όταν ξεκινήσει η παραγωγή περισσότερου γάλακτος. Κάποιες φορές η μεγάλη ποσότητα γάλακτος που παραμένει στο στήθος, μπορεί να οδηγήσει σε πρήξιμο όταν το στήθος είναι βαρύ και πονάει. Εάν υπάρξει πρήξιμο, θηλάστε συχνά από αυτό το στήθος για να μπορέσει να αδειάσει. Σε περίπτωση που το στήθος είναι αρκετά γεμάτο ή η θηλή είναι επίπεδη, αντλείστε με το χέρι ή το θήλαστρο μικρή ποσότητα γάλακτος πριν το τάισμα ώστε να μαλακώσει το στήθος και η θηλή. Χρησιμοποιείστε κρύες κομπρέσες όπως το 3 σε 1 TheraPearl Θεραπεία Στήθους μεταξύ των ταισμάτων ,για ανακούφιση από τον πόνο. Βεβαιωθείτε ότι λαμβάνετε αρκετά υγρά και ξεκουράζεστε επαρκώς. Φροντίστε να φοράτε κατάλληλο υποστηρικτικό στηθόδεσμο.\nΚάποιες γυναίκες θα βιώσουν απόφραξη των γαλακτοφόρων αδένων, όταν το στήθος δεν αδειάζει εντελώς κατά το θηλασμό. Αν κάποιος αδένας φράξει, ο μαστός θα είναι ζεστός, θα πονάει και θα είναι κόκκινος και σκληρός. Εάν συμβεί αυτό, είναι σημαντικό να συνεχίσετε να θηλάζετε συχνά, από το στήθος που έχει επηρεαστεί καθώς θα βοηθήσει στην καλύτερη ροή του γάλακτος. Χρησιμοποιήστε τη ζεστή κομπρέσα TheraPearl – εύκολη στη χρήση, απλά την τοποθετείτε σε φούρνο μικροκυμάτων για μερικά λεπτά και την εφαρμόζετε στο αντίστοιχο σημείο. Σημαντικό είναι να φοράτε έναν καλό, χαλαρό, υποστηρικτικό στηθόδεσμο, κατά προτίμηση χωρίς μπανέλες, ώστε να μην πιέζεται το στήθος.\nΚάποιες μητέρες μπορεί να παρουσιάσουν μαστίτιδα, που πολλές φορές οφείλεται στο ελλιπές άδειασμα του γάλακτος από το στήθος. Συμπτώματα που παρουσιάζονται: κόκκινο, πρησμένο στήθος, ζεστό και επώδυνο στο άγγιγμα, πυρετός. Σημαντικό είναι να συνεχίσετε να θηλάζετε από το στήθος που έχει επηρεαστεί, να αντλείτε με το θήλαστρο εάν χρειάζεται και να βεβαιώνεστε ότι το στήθος σας έχει αδειάσει εντελώς. Μπορείτε να χρησιμοποιήσετε το 3 σε 1 Therapearl Θεραπεία Στήθους ζεστό και να χαλαρώσετε.\nΕάν οι θηλές σας είναι επίπεδες και το μωρό σας δυσκολεύεται να πιάσει τη θηλή, χρειάζεται με απαλό τρόπο να την εξωθήσετε προς τα έξω. Το Latch Assist μπορεί να σας βοηθήσει.\nTips για την επούλωση των τραυματισμένων θηλών:\nΤοποθέτηση : το μωρό σας θα πρέπει να πιάσει ένα μεγάλο μέρος του στήθους, με τη γλώσσα κάτω από τη θηλή.\nΣυχνό τάισμα. Ένα νεογέννητο χρειάζεται τάισμα 8-12 φορές μέσα στο 24ωρο.\nΤαΐστε το μωρό σας από το στήθος που δεν είναι πληγωμένο, όταν το γάλα αρχίσει να ρέει αλλάξτε στήθος.\nΑποφύγετε τα επιθέματα με πλαστική ενίσχυση που κρατούν τις θηλές υγρές.\nΚρέμες που χρειάζεται να αφαιρεθούν πριν το θηλασμό πρέπει να αποφεύγονται, καθώς το τρίψιμο μπορεί να ερεθίσει περισσότερο τις ήδη τραυματισμένες θηλές.\nΆλλες αιτίες που προκαλούν τραυματισμό στις θηλές τις πρώτες ημέρες\nΠρήξιμο, Συμφόρηση– Εάν το στήθος σας είναι πολύ γεμάτο, μπορεί να δυσκολευτεί το μωρό σας να τοποθετηθεί σωστά πάνω του. Η άντληση μικρής ποσότητας γάλακτος πριν το τάισμα και το τάισμα κάθε δύο ώρες με μεγαλύτερο κενό τη νύχτα μπορεί να βοηθήσει. Η συμφόρηση μπορεί να οδηγήσει σε προσωρινές επίπεδες ή εισέχουσες θηλές.\nAγκυλογλωσσία – Η αγκυλογλωσσία μπορεί να αντιμετωπιστεί και είναι καλό να επικοινωνήσετε με έναν επαγγελματία υγείας.\nΣταματώντας την αναρρόφηση – Η αφαίρεση του μωρού σας από το στήθος χωρίς να σταματήσετε την αναρρόφηση μπορεί να να αυξήσει την πιθανότητα των πληγωμένων θηλών. Εάν χρειάζεται να απομακρύνετε το μωρό σας από το στήθος, σταματήστε την αναρρόφηση πρώτα βάζοντας το δάχτυλό σας ανάμεσα από τα ούλα.\nΜπορεί να σας φανεί χρήσιμο το βίντεο που αφορά το μητρικό θηλασμό και το οποίο περιλαμβάνει συμβουλές και tips για έναν επιτυχημένο θηλασμό – η καλή τεχνική μπορεί να βοηθήσει στην αποφυγή του πόνου των πληγωμένων θηλών ώστε να τον απολαμβάνετε με άνεση.\nΕάν παρατηρήσετε φλεγμονή στο στήθος, πιθανόν να έχετε φραγμένους γαλακτοφόρους αδένες – για να μάθετε περισσότερα, διαβάστε τον οδηγό για την μαστίτιδα.\nΕάν δυσκολεύεστε με τον μητρικό θηλασμό, επικοινωνήστε με κάποια μαία ή Σύμβουλο Θηλασμού. Χρήσιμοι οργανισμοί:\nΣύλλογος Επιστημόνων Μαιών- Μαιευτών Αθήνας: 210 6429675\nLa Leche League Greece: info@lllgreece.org\nΣύλλογος Πιστοποιημένων Συμβούλων Γαλαξίας: info@galaxiasibclc.gr\nΆντληση μητρικού γάλακτος Θηλασμός Προκλήσεις στο θηλασμό Σίτιση μητρικού γάλακτος\nΤα εμπόδια του μητρικού θηλασμού\nΦραγμένοι Πόροι Φραγμένος πόρος είναι η περιοχή του στήθους όπου το μητρικό γάλα έχει φράξει. Ταΐστε...\nΣυμπτώματα Μαστίτιδας: ερεθισμός, σκληρό εξόγκωμα στο στήθος ασυνήθιστη θερμότητα στην περιοχή του στήθους κοκκινίλα ...\nTips για την Άντληση\nΒρείτε εδώ μερικά ακόμα tips που θα σας βοηθήσουν να αντλείτε με επιτυχία: 1) Ένα...\nΚλασική Στάση Στην κλασική στάση, το κεφάλι του μωρού θα είναι στο εσωτερικό του αγκώνα...\nΤο μωρό μου λαμβάνει αρκετό γάλα ;\nΤο πρώτο γάλα Το πρώτο σας γάλα, το πρωτόγαλα, παράγεται σε πολύ μικρές ποσότητες ....\nΘεραπεία Στήθους Therapearl 3σε1 Lansinoh®\nΤο νέο THERA°PEARL® 3 σε 1 ΘΕΡΑΠΕΙΑ ΣΤΗΘΟΥΣ της Lansinoh® μπορεί να... ΔΕΙΤΕ\n100% πιστοποιημένο USDA οργανικό προϊόν από τη νούμερο 1 καταπραυντική... ΔΕΙΤΕ\nΕίναι σύνηθες το ένα στήθος να τρέχει όταν θηλάζουμε ή κάνουμε... ΔΕΙΤΕ\nΕπιθέματα Στήθους με Blue Lock™ πυρήνα Lansinoh®\nΤα βραβευμένα Επιθέματα Στήθους της Lansinoh κυκλοφορούν τώρα... ΔΕΙΤΕ


ΣΥΝΤΑΓΕΣ ΤΗΣ ΚΑΡΔΙΑΣ: Ψωμί στην γάστρα χωρίς ζύμωμα\nΣας βεβαιώνω πως η σημερινή συνταγή είναι από τις πιο εύκολες, πετυχημένες και νόστιμες συνταγές για σπιτικό ψωμί που έχω δοκιμάσει.\nΑπό τον τίτλο και μόνο καταλαβαίνετε ότι πρόκειται για μια εύκολη συνταγή.\nΈνα ψωμάκι χωρίς ζύμωμα, χωρίς τεχνικές και κυρίως χωρίς άγχος.\nΈνα υπέροχο ψωμάκι με τραγανή κόρα και αφράτη ψίχα!\nΑπό τότε που ανακάλυψα την συνταγή εδώ, δεν έχω ξαναγοράσει ψωμί. Ετοιμάζω από το βράδυ την ζύμη και την άλλη μέρα ψήνω, έτσι έχω κάθε μέρα φρέσκο υπέροχο ψωμάκι!\nΚαι φυσικά μ’ αρέσει να «παίζω» με τις γεύσεις, προσθέτοντας κατά καιρούς διάφορα αρωματικά (όπως θυμάρι, ρίγανη, δεντρολίβανο), σκόρδο, τριμμένο τυρί ή ξύσμα πορτοκάλι, κράνμπερις, ξηρούς καρπούς κ.α.\nΠάμε να σας πω πόσο εύκολα θα φτιάξουμε αυτό το πραγματικά υπέροχο ψωμάκι!!\n1 γεμάτο κουταλάκι μαγιά σκόνη\nΣε ένα μεγάλο μπολ, ανακατεύουμε το αλεύρι, το αλάτι και τη μαγιά. Προσθέτουμε το νερό και ανακατεύουμε με μια σπάτουλα.\nΤο μείγμα μας θα είναι υδαρές, έτσι πρέπει να είναι.\nΚαλύπτουμε το μπολ με πλαστική μεμβράνη και το αφήνουμε για 12-18 ώρες στο πάγκο της κουζίνας να φουσκώσει. Μη σας φοβίζει η όψη του, το μείγμα θα είναι υδαρές και με αρκετές φουσκάλες.\nΠροθερμαίνουμε το φούρνο στους 220 βαθμούς, με αέρα.\nΌταν η θερμοκρασία φτάσει στους 220 βαθμούς, τοποθετούμε τη μαντεμένια γάστρα σκεπασμένη με το καπάκι της στον φούρνο και την θερμαίνουμε για 30 λεπτά.\nΕν τω μεταξύ τοποθετούμε την ζύμη σε μια αλευρωμένη επιφάνεια και σχηματίζουμε μια μπάλα. Την καλύπτουμε με πλαστική μεμβράνη και αφήνουμε να φουσκώσει ώσπου να ζεσταθεί η γάστρα μας.\nΒγάζουμε προσεκτικά την ζεστή γάστρα από το φούρνο και τοποθετούμε μέσα με πολλή προσοχή την ζύμη. Δεν προσθέτουμε καθόλου λάδι, ούτε στην γάστρα αλλά ούτε και στην ζύμη.\nΣκεπάζουμε την γάστρα με το καπάκι και ψήνουμε για 30 λεπτά.\nΜετά από 30 λεπτά αφαιρούμε το καπάκι και ψήνουμε για 15 επιπλέον λεπτά περίπου, να πάρει χρώμα η επιφάνεια του ψωμιού μας.\nΌταν ψηθεί, αφαιρούμε προσεκτικά το ψωμί από την γάστρα και το τοποθετούμε σε μια σχάρα, να κρυώσει.\n- Αν δεν έχουμε μαντεμένια γάστρα, μπορούμε να χρησιμοποιήσουμε οποιαδήποτε άλλη γάστρα διαθέτουμε, στρώνοντας στην βάση της ένα κομμάτι αντικολλητικό χαρτί ψησίματος.\n- Σε περίπτωση που δεν έχουμε καθόλου γάστρα, μπορούμε να χρησιμοποιήσουμε ένα στρογγυλό ή οβάλ μικρό πυρέξ με βάθος, αλλά τότε θα πρέπει να κάνουμε τα εξής: Παραλείπουμε εντελώς την προθέρμανση του σκεύους. Στρώνουμε αντικολλητικό χαρτί ψησίματος στον πάτο του πυρέξ και τοποθετούμε επάνω την ζύμη. Σκεπάζουμε το πυρέξ καλά με ένα κομμάτι αλουμινόχαρτου και ψήνουμε το ψωμί για 40 – 45 λεπτά περίπου.\nΣτην συνέχεια αφαιρούμε το αλουμινόχαρτο και συνεχίζουμε λίγο ακόμη το ψήσιμο, να πάρει χρώμα η επιφάνεια του ψωμιού μας.\nΠολύ ενδιαφέρον Έλενα! Αν και έχω αρτοπαρασκευαστή, θα τη δοκιμάσω κάποια στιγμή γιατί το ψωμί που μάς δείχνεις στις φωτογραφίες, φαίνεται λαχταριστό!\nΤην καλημέρα μου & καλό Σαββατοκύριακο :*\nΛίγα υλικά και εύκολη συνταγή!\nΑν και έχω αρτοπαρασκευαστή δεν τον έχω δοκιμάσει ποτέ!\nΛες να δοκιμάσω να φτιάξω με την συνταγή σου το ψωμάκι;\nΤρελαίνομαι για σπιτικό ψωμί και η μέθοδός σου φαίνεται τόσο εύκολη! Θα το δοκιμάσω!\nΠω πω τι μου κάνεις Λενάκι μου !!!! μεχρι εδώ έφτασε η μυρωδιά του !!!!!!!!!!!!!!!!!!!!!\nευχαριστούμε για την συνταγή !\nκαλημέρα και καλό σ/β\nΕμένα Ελενάκι μου η μητέρα μου φτιάχνει ψωμί με προζύμι.Το κάνει μαι φορά την εβδομάδα και διατηρείτε ψυγείο. Χρόνια έχουμε να αγοράσουμε έτοιμο. Αλλά μερικές φορές χρειάζονται και λύσεις ποιο γρήγορες όπως αυτή που μας δείχνεις! Είμαι τόσο υπέρ να φτιάχνουμε το δικό μας ψωμάκι!!\nμμμμμμ ωραιο υπεροχο ψωμακι...σεδον μου ρχεται και η ψωμενια μυρωδια του!!!!\nΗ κουζίνα μου δεν έχει λειτουργία αέρα. Μπορώ να φτιάξω το ψωμάκι; Θα πετύχει στο ψήσιμο;\nΤρελαίνομαι με τη μυρωδιά του ψωμιού!!!\nΕχω πολύ καιρό νά φτιάξω ψωμί Ελένη μου!!Ζήλεψα τό δικό σου!!!Εύκολη συνταγή καί 5νόστιμη!!!Θά τήν δοκιμάσω!!Καλό Σ/Κ!!Φιλιά!\nΠάρα πολύ εύκολο ψωμάκι Ελένη!\nΠραγματικά μοιάζει να γίνεται μόνο του.\nΚαι από τις φωτογραφίες φαίνεται φοβερά δελεαστικό!\nδεν υπάρχει καλύτερο από το σπιτικό ψωμί! και αυτό εδώ φαίνεται υπέροχο! η κόρα του είναι απίθανη!\nΠολύ εύκολη και νόστιμη η συνταγή σου!!! Θα την φτιάξω σύντομα!!!\nΗ μυρωδιά του ψωμιού στο φούρνο σου ζεσταίνει την ψυχή!! Ιδίως όταν δεν έχεις ξεπατωθεί να ζυμώνεις κιόλας -- αν και το ζύμωμα κάνει μπράτσα!\nΕλενάκι μου το ψωμάκι σου έχει κάνει θραύση, από την ώρα που ανάρτησες την συνταγή το έφτιαξαν και το ευχαριστήθηκαν ένα σωρό φίλοι!\nΜέχρι εδώ μύρισε το ψωμάκι!\nΠολύ ενδιαφέρουσα η εκτέλεση! Η έλλειψη λαδιού και το πρωτότυπο της γάστρας,έβαλε τη συνταγή στα προσεχώς της εβδομάδας!\nΘα επανέλθω με εντυπώσεις!\nΦοβερό το ψωμί στην γάστρα Ελένη μου! Με το που το βλέπει κανείς του γεννάται η επιθυμία να το.... καταβροχθίσει!!!! Θα το δοκιμάσω στην πήλινη γάστρα μου. Είμαι σίγουρη ότι θα γίνει εξαιρετικό!!\nΤι όμορφο καρβελάκι!\nΚαι μόνο που το βλέπω Ελενάκι μου τρελαίνομαι! Γάστρες έχω τις παραδοσιακές πήλινες, θα το δοκιμάσω.


Συλλυπητήριο Μήνυμα του Περιφερειακού Συμβουλίου Δυτικής Μακεδονίας - e-Grevena Portal\n25 Οκτωβρίου, 2021 Γενικές Ειδήσεις\nΗ Πρόεδρος και τα μέλη του Περιφερειακού Συμβουλίου Δυτικής Μακεδονίας, είμαστε συντετριμμένοι με την είδηση του θανάτου της Φώφης Γεννηματά.\nΜια σπουδαία γυναίκα που έδωσε μια άνιση πολύχρονη μάχη μέχρι τέλους με αξιοπρέπεια, θάρρος και γενναιότητα.\nΜια σημαντική πολιτική προσωπικότητα με πίστη στη σύγχρονη δημοκρατία, στις προοδευτικές ιδέες και μεταρρυθμίσεις, που άφησε το στίγμα της τόσο στην Αυτοδιοίκηση, όσο και στην κεντρική πολιτική σκηνή. Είναι μια μεγάλη απώλεια για όλους μας.\nΤο Περιφερειακό Συμβούλιο εκφράζει τη συμπαράσταση και τα ειλικρινή του συλλυπητήρια στην οικογένεια και στους οικείους της.\nΠέθανε η Φώφη Γεννηματά σε ηλικία 57 ετών\n21 κρούσματα σήμερα Δευτέρα στην Π.Ε.Γρεβενών-3.937 Πανελλαδικά


Σαν Σήμερα 28/4: Η επική πρόκριση του Παναθηναϊκού στον τελικό του Γουέμπλεϊ [pics & vid] - Sports3\nΑναμφίβολα οι μεγαλύτερες στιγμές στην ιστορία του Παναθηναϊκού ήταν η Ευρωπαϊκή πορεία της αγωνιστικής περιόδου 1970-71. Πρόκειται για τη σεζόν στην, οποία το «τριφύλλι» κατάφερε να γίνει η πρώτη και τελευταία μέχρι και σήμερα Ελληνική ομάδα, η οποία φτάνει σε τελικό της κορυφαίας Ευρωπαϊκής διοργάνωσης. Πορεία γνωστή στους φίλους των πρασίνων ως το «έπος» του Γουέμπλεϊ.\nΠενήντα χρόνια έχουν περάσει από την χρονιά που ο Παναθηναϊκός έφτανε μια ανάσα από την κορυφή της Ευρώπης. Γενιές Παναθηναϊκών έχουν γαλουχηθεί και έχουν μάθει να αγαπούν το «τριφύλλι», νιώθοντας ένα δέος και μια περηφάνεια για την μεγαλύτερη Ευρωπαϊκή πορεία Ελληνικής ομάδας. Για να φτάσει ο Παναθηναϊκός να αγωνιστεί στο Γουέμπλεϊ κόντρα στον μεγάλο Άγιαξ κλήθηκε να κάνει μια από τις μεγαλύτερες ανατροπές στην ιστορία του Ευρωπαϊκού ποδοσφαίρου.\nΟ «άθλος» κόντρα στον Ερυθρό Αστέρα\nΉταν μια μέρα σαν σήμερα, 28 Απριλίου το 1971 όταν ο Παναθηναϊκός υποδεχόταν στο κατάμεστο γήπεδο της Λεωφόρου Αλεξάνδρας τον Ερυθρό Αστέρα. Η Ελληνική ομάδα ήταν με την πλάτη στον «τοίχο» μετά το βαρύ 4-1 στο Βελιγράδι. Για να περάσει το «τριφύλλι» στον μεγάλο τελικό του Κυπέλλου Πρωταθλητριών χρειαζόταν ένα θαύμα. Όπερ και εγένετο.\nΤο πρώτο γκολ όπως λένε σε αυτά τα ματς το έβαλε ο… κόσμος. Ο Παναθηναϊκός μπήκε δυνατά και μόλις στο 2ο λεπτό ο Αντώνης Αντωνιάδης άνοιξε το σκορ. Χωρίς αξιοσημείωτες φάσεις συνεχίστηκε το παιχνίδι μέχρι το 55ο λεπτό. Ο Αντωνιάδη πέτυχε το δεύτερο προσωπικό του γκολ με κεφαλιά. Σύμφωνα με τον θρυλικό φορ επρόκειτο για την κορυφαία εκτέλεση με το κεφάλι που έκανε στην καριέρα του.\nΟκτώ λεπτά μετά το 2-0 του Αντωνιάδη το «ηφαίστειο» της Λεωφόρου… έσκασε. Στο 63’ ο Τότης Φυλακούρης έδωσε στον Καμάρα με τον Φέρεντς Πούσκας ανάμεσα στις χιλιάδες βοές να βροντοφωνάζει «ΣΟΥΤ – ΣΟΥΤ». Ο Αριστείδης Καμάρας σαν πιστός στρατιώτης εκτέλεσε τις εντολές του στρατηγού του. Ο τερματοφύλακας Ράτομιρ Ντουίκοβιτς δεν μπόρεσε να σώσει την ομάδα του και το 3-0 ήταν γεγονός.\nΟ κόσμος μπήκε στον αγωνιστικό χώρο, ακόμα και οι αστυνομικοί πανηγύρισαν έξαλλα, ενώ ο Γιάννης Διακογιάννης σαν μελωδία στα αυτιά των φιλάθλων του Παναθηναϊκού φώναζε «ΓΚΟΛ, το γκολ του Καμάρα». Μπορεί το παιχνίδι να είχε μισή ώρα όμως ακόμα και οι Σέρβοι ήξεραν πως ήταν πλέον γεγονός. Ο «Panathinaikos» ήταν ήδη στον τελικό Γουέμπλεϊ.\nΠαναθηναϊκός (Πούσκας): Κωνσταντίνου, Τομαράς, Σούρπης, Καμάρας, Βλάχος, Καψής, Δομάζος, Φυλακούρης, Χατζηανδρέου (90′), Γραμμός, Αντωνιάδης, Καλλιγέρης, Αθανασόπουλος (54′)\nΕρυθρός Αστέρας (Μίλιανιτς): Ντουίκοβιτς, Τζόριτς, Παύλοβιτς, Μπογκίσεβιτς, Κλενκόφσκι, Νόφκοβιτς, Κάρασι, Ατσίμοβιτς, Γιάνκοβιτς, Οστοϊτς, Φιλίποβιτς\nTags: panathinaikosΕρυθρός Αστέρας\nΝέα θητεία Στρατός: Ανακοινώθηκε η κατάταξη με την αύξηση